Σημαντική ανακοίνωση νομικού περιεχομένου

|

52006PC0793

Πρόταση Αποφασησ του Συμβουλίου με την οποία εξουσιοδοτείται η Δημοκρατία της Σλοβενίας να κυρώσει, προς το συμφέρον της Ευρωπαϊκής Κοινότητας, το Πρωτόκολλο της 12ης Φεβρουαρίου 2004 που τροποποιεί τη Σύμβαση των Παρισίων της 29ης Ιουλίου 1960 για την αστική ευθύνη στον τομέα της πυρηνικής ενέργειας  /* COM/2006/0793 τελικό - AVC 2006/0260 */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 13.12.2006COM(2006) 793 τελικό2006/0260 (AVC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥμε την οποία εξουσιοδοτείται η Δημοκρατία της Σλοβενίας να κυρώσει, προς το συμφέρον της Ευρωπαϊκής Κοινότητας, το Πρωτόκολλο της 12ης Φεβρουαρίου 2004 που τροποποιεί τη Σύμβαση των Παρισίων της 29ης Ιουλίου 1960 για την αστική ευθύνη στον τομέα της πυρηνικής ενέργειας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Οι αποφασεις του 2003 και του 2004Με δύο αποφάσεις 2003/882/ΕΚ της 27ης Νοεμβρίου 2003 και 2004/294/ΕΚ της 8ης Μαρτίου 2004, το Συμβούλιο εξουσιοδότησε τα κράτη μέλη που είναι συμβαλλόμενα μέρη της σύμβασης της 29ης Ιουλίου 1960 για την αστική ευθύνη στον τομέα της πυρηνικής ενέργειας ("Σύμβαση των Παρισίων") να υπογράψουν το Πρωτόκολλο περί τροποποιήσεως της εν λόγω Σύμβασης και να κυρώσουν το εν λόγω Πρωτόκολλο ή να προσχωρήσουν σε αυτό, αντιστοίχως, προς το συμφέρον της Ευρωπαϊκής Κοινότητας.Οι αποφάσεις αυτές ήταν απαραίτητες στο μέτρο που το εν λόγω Πρωτόκολλο περιέχει διατάξεις οι οποίες επηρεάζουν τους κανόνες που θεσπίστηκαν με τον κανονισμό (ΕΚ) αριθ. 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις. Η Κοινότητα έχει αποκλειστική αρμοδιότητα στον τομέα αυτό, ενώ τα κράτη μέλη διατηρούν τις αρμοδιότητές τους στα θέματα που καλύπτει το Πρωτόκολλο και τα οποία δεν επηρεάζουν την κοινοτική νομοθεσία.Δεδομένου ότι στη Σύμβαση των Παρισίων και στο τροποποιητικό της Πρωτόκολλο δεν μπορούν να συμμετάσχουν περιφερειακοί οργανισμοί οικονομικής ολοκλήρωσης, θεωρήθηκε δικαιολογημένο όλως κατ' εξαίρεση, τα κράτη μέλη να κυρώσουν το Πρωτόκολλο ή να προσχωρήσουν σε αυτό, προς το συμφέρον της Κοινότητας.Οι δύο αποφάσεις απευθύνονται στα κράτη μέλη που είναι συμβαλλόμενα μέρη της Σύμβασης των Παρισίων, με ρητή εξαίρεση της Δανίας, της Αυστρίας, της Ιρλανδίας και του Λουξεμβούργου. Πράγματι, η Δανία δεν δεσμεύεται από τον κανονισμό (ΕΚ) αριθ. 44/2001 ούτε υπόκειται στην εφαρμογή του, σύμφωνα με τα άρθρα 1 και 2 του Πρωτοκόλλου για τη θέση της Δανίας, που έχει προσαρτηθεί στη Συνθήκη για την Ευρωπαϊκή Ένωση και στη Συνθήκη για την ίδρυση της Ευρωπαϊκής Κοινότητας. Επιπλέον, η Αυστρία, η Ιρλανδία και το Λουξεμβούργο, που δεν είναι συμβαλλόμενα μέρη της Σύμβασης των Παρισίων, εξαιρούνται ρητά από την εφαρμογή των αποφάσεων και θα εξακολουθήσουν να βασίζονται στους κοινοτικούς κανόνες που περιέχονται στον κανονισμό (ΕΚ) αριθ. 44/2001 και να τους εφαρμόζουν στον τομέα που καλύπτει η Σύμβαση των Παρισίων και το τροποποιητικό της Πρωτόκολλο.Τα κράτη μέλη στα οποία απευθύνονται οι προαναφερόμενες αποφάσεις υπέγραψαν το Πρωτόκολλο της εν λόγω Σύμβασης, προς το συμφέρον της Ευρωπαϊκής Κοινότητας, στις 12 Φεβρουαρίου 2004. Σύμφωνα με το άρθρο 2 παράγραφος 1 της απόφασης 2004/294/ΕΚ, οφείλουν να κινήσουν τις αναγκαίες διαδικασίες ενόψει της κύρωσης του Πρωτοκόλλου ει δυνατόν πριν από τις 31 Δεκεμβρίου 2006.2. Η κατάσταση μετά τη διεύρυνση της ένωσηςΣύμφωνα με το άρθρο 53 της πράξης που αφορά τους όρους προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση, που προσαρτήθηκε στη συνθήκη προσχώρησης η οποία υπογράφηκε στις 16 Απριλίου 2003, «από την προσχώρησή τους τα νέα κράτη μέλη θεωρούνται αποδέκτες των οδηγιών και αποφάσεων κατά την έννοια του άρθρου 249 της Συνθήκης ΕΚ και του άρθρου 161 της Συνθήκης ΕΚΑΕ, εφόσον οι εν λόγω οδηγίες και αποφάσεις απευθύνονται σε όλα τα παρόντα κράτη μέλη.»Οι αποφάσεις 2003/882/ΕΚ και 2004/294/ΕΚ του Συμβουλίου για την υπογραφή και την κύρωση του Πρωτοκόλλου της Σύμβασης των Παρισίων δεν απευθύνονταν σε όλα τα «παρόντα κράτη μέλη» κατά την έννοια του άρθρου 53 της πράξης προσχώρησης. Κατά συνέπεια, τα κράτη που προσχώρησαν στην Ευρωπαϊκή Ένωση την 1η Μαΐου 2004 δεν δεσμεύονται από τις αποφάσεις αυτές, δεδομένου ότι δεν απευθύνονται σε αυτά κατά την έννοια του άρθρου 53 της πράξης προσχώρησης.Οι εν λόγω αποφάσεις δεν αποτέλεσαν εξάλλου το αντικείμενο τεχνικών προσαρμογών πριν από την προσχώρηση σύμφωνα με τις διατάξεις του άρθρου 57 της ίδιας πράξης προσχώρησης.Μεταξύ των νέων κρατών μελών, μόνο η Σλοβενία είναι συμβαλλόμενο μέρος στη Σύμβαση των Παρισίων και υπέγραψε το Πρωτόκολλο της εν λόγω Σύμβασης στις 12 Φεβρουαρίου 2004.Η Τσεχική Δημοκρατία, η Εσθονία, η Ουγγαρία, η Λετονία, η Λιθουανία, η Πολωνία και η Σλοβακία δεν είναι μέρη της Σύμβασης των Παρισίων, είναι όμως μέρη της Σύμβασης της Βιέννης της 21ης Μαΐου 1963 σχετικά με την αστική ευθύνη ως προς τις πυρηνικές ζημίες (Σύμβαση της Βιέννης).Η Κύπρος και Μάλτα δεν είναι μέρη καμίας διεθνούς σύμβασης σχετικά με την αστική ευθύνη στον πυρηνικό τομέα.Η Βουλγαρία και η Ρουμανία, υπό προσχώρηση χώρες στην Ένωση, είναι επίσης μέρη της Σύμβασης της Βιέννης.3. Η εκτέλεση της απόφασης 2004/294/ΕΚΜεταξύ των κρατών μελών στα οποία απευθύνεται η απόφαση 2004/294/ΕΚ πραγματοποιούνται επί του παρόντος επαφές με σκοπό την ταυτόχρονη κύρωση του Πρωτοκόλλου, σύμφωνα με το άρθρο 2 παράγραφος 1 της λόγω απόφασης.Είναι ευκταίο και σύμφωνο με το πνεύμα της απόφασης 2004/294 να μπορέσει η Σλοβενία να συμμετάσχει με τα άλλα ενδιαφερόμενα κράτη μέλη στην κύρωση του Πρωτοκόλλου. Για το λόγο αυτό, πρέπει να είναι τουλάχιστον εξουσιοδοτημένη να κυρώσει το Πρωτόκολλο, προς το συμφέρον της Ευρωπαϊκής Κοινότητας, όπως ακριβώς τα κράτη μέλη στα οποία απευθύνεται η εν λόγω απόφαση.4. Η παρούσα απόφασηΜε βάση τα προαναφερθέντα, η παρούσα απόφαση έχει ως μοναδικό στόχο να θέσει τη Σλοβενία σε ισότιμη βάση με τα κράτη μέλη στα οποία απευθύνεται η απόφαση 2004/294.Κατά συνέπεια, η απόφαση αυτή δεν θίγει:-  τη θέση των άλλων κρατών μελών που είναι μέρη της Σύμβασης της Βιέννης·-  τη θέση των άλλων κρατών μελών που δεν είναι μέρη σε καμία σύμβαση που αφορά την αστική ευθύνη στον τομέα της πυρηνικής ενέργειας·-  το δικαίωμα πρωτοβουλίας της Επιτροπής όσον αφορά την αστική ευθύνη στον τομέα της πυρηνικής ενέργειας βάσει της συνθήκης Ευρατόμ.2006/0260 (AVC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥμε την οποία εξουσιοδοτείται η Δημοκρατία της Σλοβενίας να κυρώσει, προς το συμφέρον της Ευρωπαϊκής Κοινότητας, το Πρωτόκολλο της 12ης Φεβρουαρίου 2004 που τροποποιεί τη Σύμβαση των Παρισίων της 29ης Ιουλίου 1960 για την αστική ευθύνη στον τομέα της πυρηνικής ενέργειαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 61 στοιχείο γ) και το άρθρο 67 σε συνδυασμό με το άρθρο 300 παράγραφος 2 πρώτο εδάφιο και παράγραφος 3 δεύτερο εδάφιο,την πρόταση της Επιτροπής[1],τη σύμφωνη γνώμη του Ευρωπαϊκού Κοινοβουλίου[2],Εκτιμώντας τα εξής:(1) Το Πρωτόκολλο του 2004 που τροποποιεί τη Σύμβαση της 29ης Ιουλίου 1960 για την αστική ευθύνη στον τομέα πυρηνικής ενέργειας, όπως αυτή τροποποιήθηκε από το Πρόσθετο Πρωτόκολλο της 28ης Ιανουαρίου 1964 και από το Πρωτόκολλο της 16ης Νοεμβρίου 1982 (εφεξής καλούμενη «Σύμβαση των Παρισίων»), περιέχει διατάξεις που επηρεάζουν τους κανόνες οι οποίοι θεσπίστηκαν με τον κανονισμό (ΕΚ) αριθ. 44/2001 του Συμβουλίου, της 22ας Δεκεμβρίου 2000[3], για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, για τις οποίες η Κοινότητα έχει την αποκλειστική αρμοδιότητα.(2) Με την απόφαση 2003/882/ΕΚ της 27ης Νοεμβρίου 2003, τα κράτη μέλη που είναι μέρη της Σύμβασης των Παρισίων εξουσιοδοτήθηκαν να υπογράψουν, προς το συμφέρον της Ευρωπαϊκής Κοινότητας, το εν λόγω Πρωτόκολλο. Με την απόφαση 2004/294/ΕΚ της 8ης Μαρτίου 2004, το Συμβούλιο εξουσιοδότησε επίσης τα ίδια κράτη να κυρώσουν το εν λόγω Πρωτόκολλο ή να προσχωρήσουν σε αυτό, προς το συμφέρον της Ευρωπαϊκής Κοινότητας. Σύμφωνα με το άρθρο 2 της λόγω απόφασης, τα κράτη μέλη στα οποία αυτή απευθύνεται λαμβάνουν τα αναγκαία μέτρα για να καταθέσουν ταυτοχρόνως τα έγγραφά τους για την κύρωση του Πρωτοκόλλου ή την προσχώρηση σε αυτό, ει δυνατόν πριν από τις 31 Δεκεμβρίου 2006.(3) Ωστόσο, η απόφαση 2004/294/ΕΚ – όπως και η απόφαση 2003/882 – απευθύνεται μόνο στα κράτη μέλη που αποτελούσαν μέρος της Κοινότητας στις 8 Μαρτίου 2004, με εξαίρεση την Αυστρία, τη Δανία, την Ιρλανδία και το Λουξεμβούργο, όπως προκύπτει από τη συνδυασμένη εφαρμογή των διατάξεων του άρθρου 1 παράγραφος 3 και του άρθρου 4 της απόφασης.(4) Η Δημοκρατία της Σλοβενίας υπέγραψε το Πρωτόκολλο στις 12 Φεβρουαρίου 2004. Δεδομένου ότι η Σλοβενία προσχώρησε στην Ευρωπαϊκή Ένωση την 1η Μαΐου 2004, η απόφαση 2004/294/ΕΚ δεν απευθύνεται σε αυτήν, διότι το άρθρο 53 της πράξης περί των όρων προσχώρησης της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση δεν έχει εφαρμογή στην προκειμένη περίπτωση.(5) Σύμφωνα με τα άρθρα 1 και 2 του Πρωτοκόλλου για τη θέση της Δανίας, που έχει προσαρτηθεί στη Συνθήκη για την Ευρωπαϊκή Ένωση και στη Συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν, ούτε υπόκειται στην εφαρμογή της.(6) Η κύρωση του Πρωτοκόλλου από τη Σλοβενία δεν θίγει τη θέση των κρατών μελών της Κοινότητας τα οποία δεν είναι μέρη της Σύμβασης των Παρισίων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Με την επιφύλαξη των αρμοδιοτήτων της Κοινότητας, η Δημοκρατία της Σλοβενίας κυρώνει, προς το συμφέρον της Ευρωπαϊκής Κοινότητας, το Πρωτόκολλο περί τροποποιήσεως της Σύμβασης των Παρισίων, του οποίου το κείμενο έχει προσαρτηθεί στην απόφαση 2003/882/ΕΚ.Η κύρωση αυτή δεν θίγει τη θέση των κρατών μελών της Κοινότητας τα οποία δεν είναι μέρη της Σύμβασης των Παρισίων.Άρθρο 2Η Σλοβενία λαμβάνει τα αναγκαία μέτρα για να καταθέσει έγγραφο κύρωσης του Πρωτοκόλλου, ει δυνατόν, ταυτοχρόνως με τα άλλα κράτη μέλη στα οποία απευθύνεται η απόφαση 2004/294/ΕΚ.Άρθρο 3Κατά την κύρωση του Πρωτοκόλλου η Σλοβενία ενημερώνει εγγράφως τον γενικό γραμματέα του Οργανισμού Οικονομικής Συνεργασίας και Ανάπτυξης ότι η κύρωση πραγματοποιήθηκε σύμφωνα με τους όρους της παρούσας απόφασης.Άρθρο 4Η παρούσα απόφαση απευθύνεται στη Σλοβενία σύμφωνα με τη συνθήκη για την ίδρυση της Ευρωπαϊκής Κοινότητας.Βρυξέλλες, […]Για το ΣυμβούλιοΟ Πρόεδρος [1] ΕΕ C της, σ.[2] ΕΕ C της, σ.[3] ΕΕ L 12, της 16.1.2001, σ. 1.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 13.10.2016
            COM(2016) 656 final
            2016/0324(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που θα λάβει η Ένωση στο πλαίσιο της υποεπιτροπής υγειονομικής και φυτοϋγειονομικής διαχείρισης, της επιτροπής εμπορίου και αειφόρου ανάπτυξης, της υποεπιτροπής τελωνειακής συνεργασίας και της υποεπιτροπής για τις γεωγραφικές ενδείξεις, που συστάθηκαν με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, όσον αφορά την έγκριση του εσωτερικού κανονισμού της υποεπιτροπής υγειονομικής και φυτοϋγειονομικής διαχείρισης, της επιτροπής εμπορίου και αειφόρου ανάπτυξης, της υποεπιτροπής τελωνειακής συνεργασίας και της υποεπιτροπής για τις γεωγραφικές ενδείξεις

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Η συνημμένη πρόταση συνιστά το νομικό μέσο για την έγκριση της θέσης που θα λάβει η Ένωση στο πλαίσιο της υποεπιτροπής υγειονομικής και φυτοϋγειονομικής διαχείρισης («υποεπιτροπή ΥΦΔ»), της υποεπιτροπής εμπορίου και αειφόρου ανάπτυξης («υποεπιτροπή TSD»), της υποεπιτροπής τελωνειακής συνεργασίας και της υποεπιτροπής για τις γεωγραφικές ενδείξεις («υποεπιτροπή ΓΕ»), που συστάθηκαν με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου («η συμφωνία»), σχετικά με την έγκριση του εσωτερικού κανονισμού της υποεπιτροπής ΥΦΔ, της υποεπιτροπής εμπορίου και αειφόρου ανάπτυξης, της υποεπιτροπής τελωνειακής συνεργασίας και της υποεπιτροπής ΓΕ.

               Η συμφωνία υπεγράφη στις Βρυξέλλες στις 27 Ιουνίου 2014 και ο τίτλος της IV σχετικά με το εμπόριο και τα συναφή με το εμπόριο θέματα (DCFTA) εφαρμόζεται προσωρινά από την 1η Ιανουαρίου 2016.

               Με βάση τη συμφωνία συγκροτήθηκαν η υποεπιτροπή υγειονομικής και φυτοϋγειονομικής διαχείρισης, η υποεπιτροπή εμπορίου και αειφόρου ανάπτυξης, η υποεπιτροπή τελωνειακής συνεργασίας και η υποεπιτροπή για τις γεωγραφικές ενδείξεις. Οι εν λόγω υποεπιτροπές πρέπει να παρακολουθούν την εφαρμογή του μέρους της συμφωνίας που αφορά την DCFTA και να επιλύουν συναφή θέματα. Οι υποεπιτροπές πρέπει να θεσπίζουν τον εσωτερικό κανονισμό τους. Οι πρώτες συνεδριάσεις των υποεπιτροπών αναμένεται να πραγματοποιηθούν το δεύτερο εξάμηνο του 2016. Οι εσωτερικοί κανονισμοί των εν λόγω υποεπιτροπών, που επισυνάπτονται στην παρούσα πρόταση, βασίζονται στον εσωτερικό κανονισμό της Επιτροπής Σύνδεσης.

               •Συνεκτικότητα με ισχύουσες διατάξεις στον τομέα πολιτικής

               Η παρούσα πρόταση εφαρμόζει την κοινή εμπορική πολιτική της Ένωσης έναντι της Ουκρανίας, χώρας εταίρου της ανατολικής γειτονίας, με βάση τις διατάξεις της προαναφερόμενης συμφωνίας, και ειδικότερα τον στόχο δημιουργίας σφαιρικής και σε βάθος ζώνης ελεύθερων συναλλαγών μεταξύ των μερών (DCFTA).

               •Συνεκτικότητα με άλλες πολιτικές της Ένωσης

               Η παρούσα πρόταση είναι σύμφωνη με τις υπόλοιπες εξωτερικές πολιτικές της Ένωσης και συμβάλλει στην εφαρμογή τους και, ιδίως, με την ευρωπαϊκή πολιτική γειτονίας και την πολιτική αναπτυξιακής συνεργασίας σε σχέση με την Ουκρανία.

               2.
                     ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Η νομική βάση για τον καθορισμό της θέσης που θα λάβει η Ένωση στο πλαίσιο των επιτροπών και των υποεπιτροπών που συγκροτήθηκαν δυνάμει της συμφωνίας είναι η Συνθήκη για τη λειτουργία της Ευρωπαϊκής Ένωσης («ΣΛΕΕ»), και ιδίως το άρθρο 207 παράγραφος 4, σε συνδυασμό με το άρθρο 218 παράγραφος 9.

               Υπό το πρίσμα της έγκρισης των τεσσάρων σχεδίων κειμένων του εσωτερικού κανονισμού από την Ουκρανία, με βάση το άρθρο 207 παράγραφος 4 και το άρθρο 218 παράγραφος 9 της ΣΛΕΕ, η Ευρωπαϊκή Επιτροπή προτείνει την έκδοση από το Συμβούλιο της απόφασης για την έγκριση της θέσης που πρόκειται να λάβει η Ένωση σχετικά με τις αποφάσεις που πρόκειται να εγκριθούν στην πρώτη συνεδρίαση της υποεπιτροπής ΥΦΔ, της υποεπιτροπής τελωνειακής συνεργασίας και της υποεπιτροπής ΓΕ ΕΕ-Ουκρανίας, όσον αφορά τους εσωτερικούς κανονισμούς τους.

               Με το άρθρο 74 της συμφωνίας συγκροτείται η υποεπιτροπή ΥΦΔ και προβλέπεται ότι η υποεπιτροπή θα πρέπει να θεσπίσει τον εσωτερικό κανονισμό της στην πρώτη συνεδρίασή της. Η συνεδρίαση της υποεπιτροπής ΥΦΔ αναμένεται να πραγματοποιηθεί το δεύτερο εξάμηνο του 2016. Ενόψει αυτής της πρώτης συνεδρίασης είναι αναγκαίο να προετοιμαστεί η θέση της Ένωσης σχετικά με το σχέδιο εσωτερικού κανονισμού της εν λόγω υποεπιτροπής. Το συνημμένο σχέδιο εσωτερικού κανονισμού εγκρίνεται από την Ουκρανία.

               Με το άρθρο 300 της συμφωνίας συγκροτείται η υποεπιτροπή εμπορίου και αειφόρου ανάπτυξης και προβλέπεται ότι η υποεπιτροπή θα πρέπει να θεσπίσει τον εσωτερικό κανονισμό της. Η πρώτη συνεδρίαση αναμένεται να πραγματοποιηθεί το δεύτερο εξάμηνο του 2016. Ως εκ τούτου, είναι αναγκαίο να προετοιμαστεί η θέση της Ένωσης όσον αφορά τον εσωτερικό κανονισμό της εν λόγω υποεπιτροπής. Το συνημμένο σχέδιο εσωτερικού κανονισμού εγκρίνεται από την Ουκρανία.

               Με το άρθρο 83 της συμφωνίας συγκροτείται η υποεπιτροπή τελωνειακής συνεργασίας και προβλέπεται ότι η υποεπιτροπή θα πρέπει να θεσπίσει τον εσωτερικό κανονισμό της. Η πρώτη συνεδρίαση αναμένεται να πραγματοποιηθεί το δεύτερο εξάμηνο του 2016. Ως εκ τούτου, είναι αναγκαίο να προετοιμαστεί η θέση της Ένωσης όσον αφορά τον εσωτερικό κανονισμό της εν λόγω υποεπιτροπής. Το συνημμένο σχέδιο εσωτερικού κανονισμού εγκρίνεται από την Ουκρανία.

               Με το άρθρο 211 της συμφωνίας συγκροτείται η υποεπιτροπή ΓΕ και προβλέπεται ότι η υποεπιτροπή θα πρέπει να θεσπίσει τον εσωτερικό κανονισμό της. Η πρώτη συνεδρίαση αναμένεται να πραγματοποιηθεί το δεύτερο εξάμηνο του 2016. Ως εκ τούτου, είναι αναγκαίο να προετοιμαστεί η θέση της Ένωσης όσον αφορά τον εσωτερικό κανονισμό της εν λόγω υποεπιτροπής. Το συνημμένο σχέδιο εσωτερικού κανονισμού εγκρίνεται από την Ουκρανία.

               •Επικουρικότητα (σε περίπτωση μη αποκλειστικής αρμοδιότητας)

               Η κοινή εμπορική πολιτική, σύμφωνα με το άρθρο 3 της ΣΛΕΕ, ορίζεται ως αποκλειστική αρμοδιότητα της Ένωσης. Συνεπώς, δεν έχει εφαρμογή η αρχή της επικουρικότητας.

               •Αναλογικότητα

               Η παρούσα πρόταση είναι αναγκαία για να εφαρμοστούν οι διεθνείς δεσμεύσεις της Ένωσης που καθορίζονται στη συμφωνία με την Ουκρανία.

               •Επιλογή του νομικού μέσου

               Η παρούσα πρόταση είναι σύμφωνη με το άρθρο 218 παράγραφος 9 της ΣΛΕΕ, το οποίο προβλέπει την έκδοση από το Συμβούλιο αποφάσεων που ορίζουν τις θέσεις που πρόκειται να εγκριθούν εξ ονόματος της Ένωσης σε φορέα που συγκροτείται από τη συμφωνία,  όταν ο εν λόγω φορέας καλείται να εγκρίνει πράξεις που έχουν νομικά αποτελέσματα. Δεν υπάρχει άλλη νομική πράξη που να μπορεί να χρησιμοποιηθεί για την επίτευξη του στόχου που επιδιώκεται με την παρούσα πρόταση.

               3.
                     ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΤΩΝ ΕΠΙΠΤΩΣΕΩΝ

               •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας

                  Άνευ αντικειμένου.

               •Διαβουλεύσεις με τα ενδιαφερόμενα μέρη

               Οι διαβουλεύσεις με τα ενδιαφερόμενα μέρη δεν εφαρμόζονται στην παρούσα πρόταση, αφού σκοπός της είναι απλώς η υλοποίηση των δεσμεύσεων της Ένωσης οι οποίες περιλαμβάνονται ήδη στη συμφωνία.

               •Συλλογή και χρήση εμπειρογνωσίας

                  Άνευ αντικειμένου.

               •Εκτίμηση των επιπτώσεων

               Οι διατάξεις της συμφωνίας για το εμπόριο και τα συναφή με το εμπόριο θέματα αποτέλεσαν αντικείμενο εκ των προτέρων εκτίμησης επιπτώσεων (εκτίμηση επιπτώσεων για τη βιωσιμότητα του εμπορίου 2007, που ανατέθηκε από τη ΓΔ Εμπορίου), η οποία τροφοδότησε τη διαδικασία διαπραγματεύσεων για τη σφαιρική και σε βάθος ζώνη ελευθέρων συναλλαγών (DCFTA). Η εν λόγω μελέτη επιβεβαίωσε ότι η εφαρμογή των εμπορικών και συναφών διατάξεων θα είχε θετικό οικονομικό αντίκτυπο τόσο για την ΕΕ όσο και για την Ουκρανία. Η παρούσα πρόταση δεν έχει καμία επίπτωση στην οικονομική, κοινωνική ή περιβαλλοντική πολιτική της Ένωσης.

               •
                     Καταλληλότητα του κανονιστικού πλαισίου και απλούστευση

                  Η συμφωνία δεν υπόκειται σε διαδικασίες του προγράμματος REFIT στο παρόν στάδιο· δεν συνεπάγεται κόστος για τις ΜΜΕ της Ένωσης· και δεν εγείρει κανένα ζήτημα όσον αφορά το ψηφιακό περιβάλλον.

               •Θεμελιώδη δικαιώματα

               Η πρόταση δεν έχει συνέπειες για την προστασία των θεμελιωδών δικαιωμάτων στην Ένωση.

               4.
                     ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Άνευ αντικειμένου.

               5.
                     ΛΟΙΠΑ ΣΤΟΙΧΕΙΑ

               •
                     Σχέδια εφαρμογής και παρακολούθηση, αξιολόγηση και ρυθμίσεις περί υποβολής εκθέσεων

                  Η εφαρμογή της συμφωνίας επανεξετάζεται τακτικά από το συμβούλιο σύνδεσης ΕΕ-Ουκρανίας και τους υφιστάμενους φορείς του που έχουν συσταθεί στο πλαίσιο της εν λόγω συμφωνίας. Η Ευρωπαϊκή Επιτροπή υποβάλλει επίσης εκθέσεις στο Ευρωπαϊκό Κοινοβούλιο και το Συμβούλιο μετά τις συνεδριάσεις της Επιτροπής Σύνδεσης ΕΕ-Ουκρανίας στη σύνθεσή της για τα εμπορικά θέματα που λαμβάνουν χώρα τουλάχιστον μία φορά ετησίως, καθώς και σχετικά με τα στοιχεία που περιλαμβάνονται στην παρούσα πρόταση.

               •Επεξηγηματικά έγγραφα (για οδηγίες)

                  Άνευ αντικειμένου.

               •Αναλυτική επεξήγηση των επιμέρους διατάξεων της πρότασης

                  Ο στόχος της πρότασης είναι να εγκριθεί η θέση της Ένωσης σχετικά με τα ακόλουθα:

               η σφαιρική και σε βάθος ζώνη ελευθέρων συναλλαγών (DCFTA), ως μέρος της συμφωνίας σύνδεσης ΕΕ-Ουκρανίας («η συμφωνία»), εφαρμόζεται από την 1η Ιανουαρίου 2016. Η συμφωνία θέσπισε ορισμένα κοινά όργανα, μεταξύ των οποίων η υγειονομική και φυτοϋγειονομική υποεπιτροπή, η υποεπιτροπή εμπορίου και αειφόρου ανάπτυξης, η υποεπιτροπή τελωνειακής συνεργασίας και η υποεπιτροπή για τις γεωγραφικές ενδείξεις οι οποίες είναι υπεύθυνες για την εφαρμογή των υποχρεώσεων της DCFTA, που σχετίζονται με τους αντίστοιχους τομείς εμπειρογνωμοσύνης.

               Σύμφωνα με το άρθρο 218 παράγραφος 9 της ΣΛΕΕ, κάθε κοινή απόφαση με νομικές συνέπειες που πρόκειται να εκδοθεί από φορέα της συμφωνίας σύνδεσης απαιτεί προηγούμενη απόφαση του Συμβουλίου σχετικά με τη θέση της Ένωσης.

               •

               2016/0324 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη θέση που θα λάβει η Ένωση στο πλαίσιο της υποεπιτροπής υγειονομικής και φυτοϋγειονομικής διαχείρισης, της επιτροπής εμπορίου και αειφόρου ανάπτυξης, της υποεπιτροπής τελωνειακής συνεργασίας και της υποεπιτροπής για τις γεωγραφικές ενδείξεις, που συστάθηκαν με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, όσον αφορά την έγκριση του εσωτερικού κανονισμού της υποεπιτροπής υγειονομικής και φυτοϋγειονομικής διαχείρισης, της επιτροπής εμπορίου και αειφόρου ανάπτυξης, της υποεπιτροπής τελωνειακής συνεργασίας και της υποεπιτροπής για τις γεωγραφικές ενδείξεις

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Επιτροπής,

               Εκτιμώντας τα ακόλουθα:

               (1)Το άρθρο 486 της συμφωνίας σύνδεσης (εφεξής «η συμφωνία») μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, προβλέπει την προσωρινή εφαρμογή μέρους της συμφωνίας.

               (2)Το άρθρο 4 της απόφασης 2014/668/ΕΕ του Συμβουλίου
                  1
               , της 23ης Ιουνίου 2014, ορίζει τις διατάξεις της συμφωνίας που πρόκειται να εφαρμοστούν προσωρινά, συμπεριλαμβανομένων των διατάξεων σχετικά με τη σύσταση και τη λειτουργία της υποεπιτροπής υγειονομικής και φυτοϋγειονομικής διαχείρισης («υποεπιτροπή ΥΦΔ»), της επιτροπής εμπορίου και αειφόρου ανάπτυξης («υποεπιτροπή ΕΑΑ»), της υποεπιτροπής τελωνειακής συνεργασίας και της υποεπιτροπής για τις γεωγραφικές ενδείξεις («υποεπιτροπή ΓΕ»).

               (3)Το άρθρο 74 της συμφωνίας προβλέπει ότι η υποεπιτροπή ΥΦΔ θα πρέπει να εγκρίνει τον εσωτερικό κανονισμό της κατά την πρώτη της συνεδρίαση.

               (4)Το άρθρο 300 της συμφωνίας ορίζει ότι η υποεπιτροπή εμπορίου και αειφόρου ανάπτυξης θα πρέπει να καταρτίσει τον εσωτερικό κανονισμό της.

               (5)Το άρθρο 83 της συμφωνίας προβλέπει ότι η υποεπιτροπή τελωνειακής συνεργασίας θα πρέπει να θεσπίσει τον εσωτερικό κανονισμό της.

               (6)Το άρθρο 211 της συμφωνίας προβλέπει ότι η υποεπιτροπή ΓΕ θα πρέπει να θεσπίσει τον εσωτερικό κανονισμό της,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               1.Η θέση που θα εκδώσει η Ένωση στο πλαίσιο της υποεπιτροπής ΥΦΔ που συστάθηκε δυνάμει του άρθρου 74 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, βασίζεται στο σχέδιο απόφασης σχετικά με τον εσωτερικό κανονισμό της υποεπιτροπής ΥΦΔ, το οποίο επισυνάπτεται στην παρούσα απόφαση.

               2.Αλλαγές ήσσονος σημασίας στο σχέδιο απόφασης μπορούν να συμφωνηθούν από τους αντιπροσώπους της Ένωσης στο πλαίσιο της υποεπιτροπής ΥΦΔ χωρίς περαιτέρω απόφαση του Συμβουλίου.

               Άρθρο 2

               1.Η θέση που θα εκδώσει η Ένωση στο πλαίσιο της υποεπιτροπής εμπορίου και αειφόρου ανάπτυξης που συστάθηκε δυνάμει του άρθρου 300 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, βασίζεται στο σχέδιο απόφασης σχετικά με τον εσωτερικό κανονισμό της υποεπιτροπής εμπορίου και αειφόρου ανάπτυξης, που επισυνάπτεται στην παρούσα απόφαση.

               2.Οι εκπρόσωποι της Ένωσης στην υποεπιτροπή εμπορίου και αειφόρου ανάπτυξης μπορούν να συμφωνήσουν αλλαγές ήσσονος σημασίας στα σχέδια αποφάσεων χωρίς περαιτέρω απόφαση του Συμβουλίου.

               Άρθρο 3

               1.Η θέση που θα εκδώσει η Ένωση στο πλαίσιο της υποεπιτροπής τελωνειακής συνεργασίας που συστάθηκε δυνάμει του άρθρου 83 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, βασίζεται στο σχέδιο απόφασης σχετικά με τον εσωτερικό κανονισμό της τελωνειακής υποεπιτροπής, που επισυνάπτεται στην παρούσα απόφαση.

               2.Αλλαγές ήσσονος σημασίας στα σχέδια αποφάσεων μπορούν να συμφωνηθούν από τους αντιπροσώπους της Ένωσης στο πλαίσιο της υποεπιτροπής τελωνειακής συνεργασίας χωρίς περαιτέρω απόφαση του Συμβουλίου.

               Άρθρο 4

               1.Η θέση που θα εκδώσει η Ένωση στο πλαίσιο της υποεπιτροπής ΓΕ που συστάθηκε δυνάμει του άρθρου 211 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, βασίζεται στο σχέδιο απόφασης σχετικά με τον εσωτερικό κανονισμό της υποεπιτροπής ΓΕ, που επισυνάπτεται στην παρούσα απόφαση.

               2.Αλλαγές ήσσονος σημασίας στο σχέδιο απόφασης μπορούν να συμφωνηθούν από τους αντιπροσώπους της Ένωσης στο πλαίσιο της υποεπιτροπής ΥΦΔ χωρίς περαιτέρω απόφαση του Συμβουλίου.

               Άρθρο 5

               Η παρούσα απόφαση αρχίζει να ισχύει την ημέρα της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  Απόφαση του Συμβουλίου, της 23ης Ιουνίου 2014, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, όσον αφορά τον τίτλο III (με εξαίρεση τις διατάξεις σχετικά με την αντιμετώπιση των υπηκόων τρίτων χωρών που απασχολούνται νομίμως ως εργαζόμενοι στο έδαφος του άλλου μέρους) και τους τίτλους IV, V, VI και VII αυτής, καθώς και τα σχετικά παραρτήματα και πρωτόκολλα (ΕΕ L 278 της 20.9.2014, σ. 1).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 13.10.2016
            COM(2016) 656 final
            ΠΑΡΑΡΤΗΜΑ
            της
            Πρότασης απόφασης του Συμβουλίου
            για τη θέση που θα λάβει η Ένωση στο πλαίσιο της υποεπιτροπής υγειονομικής και φυτοϋγειονομικής διαχείρισης, της υποεπιτροπής εμπορίου και αειφόρου ανάπτυξης, της υποεπιτροπής τελωνειακής συνεργασίας και της υποεπιτροπής για τις γεωγραφικές ενδείξεις, που συστάθηκαν με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, όσον αφορά την έγκριση του εσωτερικού κανονισμού της υποεπιτροπής υγειονομικής και φυτοϋγειονομικής διαχείρισης, της επιτροπής εμπορίου και αειφόρου ανάπτυξης, της υποεπιτροπής τελωνειακής συνεργασίας και της υποεπιτροπής για τις γεωγραφικές ενδείξεις

               ΣΧΕΔΙΟ

               ΑΠΟΦΑΣΗ ΑΡΙΘ. 1/2016 ΤΗΣ ΥΠΟΕΠΙΤΡΟΠΗΣ ΥΓΕΙΟΝΟΜΙΚΗΣ ΚΑΙ ΦΥΤΟΫΓΕΙΟΝΟΜΙΚΗΣ ΔΙΑΧΕΙΡΙΣΗΣ ΕΕ-ΟΥΚΡΑΝΙΑΣ

               της … 2016

               για τη θέσπιση του εσωτερικού κανονισμού της

               Η ΥΠΟΕΠΙΤΡΟΠΗ ΥΓΕΙΟΝΟΜΙΚΗΣ ΚΑΙ ΦΥΤΟΫΓΕΙΟΝΟΜΙΚΗΣ ΔΙΑΧΕΙΡΙΣΗΣ ΕΕ-ΟΥΚΡΑΝΙΑΣ,

               Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου («η συμφωνία»), και ιδίως το άρθρο 74,

               Εκτιμώντας τα ακόλουθα:

               (1)Σύμφωνα με το άρθρο 486, ορισμένα μέρη της συμφωνίας, συμπεριλαμβανομένου του κεφαλαίου 4 («Υγειονομικά και φυτοϋγειονομικά μέτρα») του τίτλου IV («Εμπόριο και συναφή με το εμπόριο θέματα»), εφαρμόζονται προσωρινά από την 1η Ιανουαρίου 2016.

               (2)Το άρθρο 74 της συμφωνίας προβλέπει ότι η υποεπιτροπή υγειονομικής και φυτοϋγειονομικής διαχείρισης («υποεπιτροπή ΥΦΔ») πρέπει να εξετάζει κάθε θέμα σχετικά με την εφαρμογή του κεφαλαίου 4 («Υγειονομικά και φυτοϋγειονομικά μέτρα») του τίτλου ΙV («Εμπόριο και συναφή με το εμπόριο θέματα») της συμφωνίας.

               (3)Το άρθρο 74 παράγραφος 5 της συμφωνίας προβλέπει ότι η υποεπιτροπή ΥΦΔ θα πρέπει να θεσπίσει τον εσωτερικό κανονισμό της.

               ΑΠΟΦΑΣΙΖΕΙ:

               Άρθρο 1

               Εγκρίνεται ο εσωτερικός κανονισμός της υποεπιτροπής ΥΦΔ, όπως παρατίθεται στο προσάρτημα.

               Άρθρο 2

               Η παρούσα απόφαση αρχίζει να ισχύει την ημερομηνία της έκδοσής της.

               (τόπος)…, (ημερομηνία)…

                        Για την υποεπιτροπή ΥΦΔ

                        Ο Πρόεδρος

               Προσάρτημα

               Εσωτερικός κανονισμός της υποεπιτροπής υγειονομικής και φυτοϋγειονομικής διαχείρισης ΕΕ-Ουκρανίας

               Άρθρο 1

               Γενικές διατάξεις

               1.Η υποεπιτροπή υγειονομικής και φυτοϋγειονομικής διαχείρισης («υποεπιτροπή ΥΦΔ»), που έχει συσταθεί σύμφωνα με το άρθρο 74 παράγραφος 1 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου («η συμφωνία») θα επικουρεί την Επιτροπή Σύνδεσης στη σύνθεσή της για τα εμπορικά θέματα, όπως προβλέπεται στο άρθρο 465 παράγραφος 4 του τίτλου ΙV της συμφωνίας, κατά την εκτέλεση των καθηκόντων της.

               2.Η υποεπιτροπή ΥΦΔ ασκεί τα καθήκοντα που ορίζονται στο άρθρο 74 παράγραφος 2 της συμφωνίας υπό το πρίσμα των στόχων του κεφαλαίου 4 του τίτλου ΙV που ορίζεται στο άρθρο 59 της συμφωνίας.

               3.Η υποεπιτροπή ΥΦΔ απαρτίζεται από αντιπροσώπους της Ευρωπαϊκής Επιτροπής και της Ουκρανίας, αρμόδιους για υγειονομικά και φυτοϋγειονομικά θέματα.

               4.Ένας εκπρόσωπος της Ευρωπαϊκής Επιτροπής ή της Ουκρανίας που είναι αρμόδιος για υγειονομικά και φυτοϋγειονομικά θέματα εκτελεί χρέη προέδρου σύμφωνα με το άρθρο 2 κατωτέρω.

               5.Τα μέρη στο πλαίσιο του παρόντος εσωτερικού κανονισμού ορίζονται σύμφωνα με τα προβλεπόμενα στο άρθρο 482 της συμφωνίας.

               Άρθρο 2

               Προεδρία

               Η προεδρία της υποεπιτροπής ΥΦΔ ασκείται εκ περιτροπής από τα μέρη για περίοδο 12 μηνών. Η πρώτη περίοδος αρχίζει την ημερομηνία της πρώτης συνεδρίασης του Συμβουλίου Σύνδεσης και λήγει στις 31 Δεκεμβρίου του ίδιου έτους.

               Άρθρο 3

               Συνεδριάσεις

               1.Εκτός εάν συμφωνηθεί διαφορετικά από τα μέρη, η υποεπιτροπή ΥΦΔ συνεδριάζει εντός τριών μηνών από την έναρξη ισχύος της συμφωνίας, κατόπιν αιτήσεως ενός εκ των μερών, ή τουλάχιστον μία φορά ετησίως.

               2.Κάθε συνεδρίαση της υποεπιτροπής ΥΦΔ συγκαλείται από τον πρόεδρο σε χρόνο και σε τόπο που συμφωνούν τα μέρη. Η ανακοίνωση για τη σύγκληση της συνεδρίασης εκδίδεται από τον πρόεδρο της υποεπιτροπής ΥΦΔ το αργότερο 28 ημερολογιακές ημέρες πριν από την έναρξη της συνεδρίασης, εκτός αν τα μέρη συμφωνήσουν διαφορετικά.

               3.Οποτεδήποτε είναι εφικτό, η τακτική συνεδρίαση της υποεπιτροπής ΥΦΔ συγκαλείται σε εύθετο χρόνο πριν από την τακτική συνεδρίαση της Επιτροπής Σύνδεσης στη σύνθεσή της για τα εμπορικά θέματα.

               4.Οι συνεδριάσεις της υποεπιτροπής ΥΦΔ μπορούν να γίνονται με οποιοδήποτε συμφωνημένο τεχνολογικό μέσο, όπως εικονοδιάσκεψη ή ηχοδιάσκεψη.

               5.Η υποεπιτροπή ΥΦΔ μπορεί επίσης να εξετάζει θέματα και εκτός συνεδρίασης, δι' αλληλογραφίας.

               Άρθρο 4

               Αντιπροσωπείες

               Πριν από κάθε συνεδρίαση, τα μέρη ενημερώνονται μέσω της γραμματείας για την προβλεπόμενη σύνθεση των αντιπροσωπειών που θα συμμετάσχουν στη συνεδρίαση και από τις δύο πλευρές.

               Άρθρο 5

               Γραμματεία

               1.Ένας μόνιμος υπάλληλος της Ευρωπαϊκής Επιτροπής και ένας δημόσιος υπάλληλος της Ουκρανίας εκτελούν από κοινού χρέη γραμματέων της υποεπιτροπής ΥΦΔ και εκτελούν καθήκοντα γραμματείας από κοινού, σε πνεύμα αμοιβαίας εμπιστοσύνης και συνεργασίας.

               2.Η γραμματεία της Επιτροπής Σύνδεσης στη σύνθεσή της για τα εμπορικά θέματα ενημερώνεται σχετικά με τυχόν αποφάσεις, γνωμοδοτήσεις, συστάσεις, εκθέσεις και άλλες συμφωνηθείσες δράσεις της υποεπιτροπής ΥΦΔ.

               Άρθρο 6

               Αλληλογραφία

               1.Η αλληλογραφία που απευθύνεται στην υποεπιτροπή ΥΦΔ διαβιβάζεται στον γραμματέα οποιουδήποτε από τα μέρη, ο οποίος με τη σειρά του ενημερώνει τον έτερο γραμματέα.

               2.Η γραμματεία διασφαλίζει ότι η αλληλογραφία που απευθύνεται στην υποεπιτροπή ΥΦΔ διαβιβάζεται στον πρόεδρό της και, όταν κρίνεται σκόπιμο, διανέμεται υπό μορφή εγγράφων, όπως αναφέρεται στο άρθρο 7 του παρόντος εσωτερικού κανονισμού.

               3.Η αλληλογραφία του προέδρου της υποεπιτροπής ΥΦΔ αποστέλλεται από τη γραμματεία εκ μέρους του προέδρου της υποεπιτροπής ΥΦΔ στα μέρη. Η εν λόγω αλληλογραφία διανέμεται, κατά περίπτωση, σύμφωνα με τα προβλεπόμενα στο άρθρο 7 του παρόντος εσωτερικού κανονισμού.

               Άρθρο 7

               Έγγραφα

               1.Τα έγγραφα διαβιβάζονται μέσω των γραμματέων της υποεπιτροπής ΥΦΔ.

               2.Κάθε μέρος διαβιβάζει τα έγγραφά του στον γραμματέα του. Ο γραμματέας διαβιβάζει τα εν λόγω έγγραφα στον γραμματέα του άλλου μέρους.

               3.Ο γραμματέας της Ένωσης διανέμει τα έγγραφα στους αρμόδιους εκπροσώπους της Ένωσης και κοινοποιεί συστηματικά την αλληλογραφία αυτή στον γραμματέα της Ουκρανίας και στους γραμματείς της Επιτροπής Σύνδεσης στη σύνθεσή της για τα εμπορικά θέματα.

               4.Ο γραμματέας της Ουκρανίας διανέμει τα έγγραφα στους αρμόδιους εκπροσώπους της Ουκρανίας και κοινοποιεί συστηματικά την αλληλογραφία αυτή στον γραμματέα της Ένωσης και στους γραμματείς της Επιτροπής Σύνδεσης στη σύνθεσή της για τα εμπορικά θέματα.

               5.Οι γραμματείς της υποεπιτροπής ΥΦΔ είναι αρμόδιοι για τις επαφές σχετικά με τις ανταλλαγές που προβλέπονται στο άρθρο 67 της συμφωνίας.

               Άρθρο 8

               Εμπιστευτικότητα

               Οι συνεδριάσεις της υποεπιτροπής ΥΦΔ δεν είναι δημόσιες, εκτός εάν αποφασιστεί διαφορετικά από τα μέρη. Όταν ένα μέρος υποβάλει στην υποεπιτροπή ΥΦΔ πληροφορίες που έχουν χαρακτηριστεί εμπιστευτικές, το άλλο μέρος χειρίζεται τις πληροφορίες αυτές ως τέτοιες.

               Άρθρο 9

               Ημερήσια διάταξη των συνεδριάσεων

               1.Η γραμματεία της υποεπιτροπής ΥΦΔ καταρτίζει προσωρινή ημερήσια διάταξη για κάθε συνεδρίαση, καθώς επίσης και σχέδιο επιχειρησιακών συμπερασμάτων, όπως προβλέπεται στο άρθρο 10, με βάση τις προτάσεις των μερών. Η προσωρινή ημερήσια διάταξη περιλαμβάνει θέματα για τα οποία η γραμματεία της υποεπιτροπής ΥΦΔ έλαβε αίτημα εγγραφής στην ημερήσια διάταξη από ένα μέρος, συνοδευόμενο από τα σχετικά έγγραφα, το αργότερο 21 ημερολογιακές ημέρες πριν από την ημερομηνία της συνεδρίασης.

               2.Η προσωρινή ημερήσια διάταξη και τα σχετικά έγγραφα διαβιβάζονται κατά τα οριζόμενα στο άρθρο 7 το αργότερο 15 ημερολογιακές ημέρες πριν από την έναρξη της συνεδρίασης.

               3.Η ημερήσια διάταξη εγκρίνεται από την υποεπιτροπή ΥΦΔ στην αρχή κάθε συνεδρίασης. Αν συμφωνήσουν τα μέρη, μπορούν να εγγραφούν στην ημερήσια διάταξη και άλλα θέματα πέραν αυτών που περιλαμβάνονται στην προσωρινή ημερήσια διάταξη.

               4.Ο πρόεδρος της συνεδρίασης της υποεπιτροπής ΥΦΔ δύναται, κατόπιν συμφωνίας του έτερου μέρους, να προσκαλεί εκπροσώπους άλλων φορέων των μερών ή ανεξάρτητους εμπειρογνώμονες σε έναν θεματικό τομέα σε βάση ad-hoc να παραστούν στις συνεδριάσεις της για να παράσχουν πληροφορίες σχετικά με ειδικά θέματα. Τα μέρη μεριμνούν ώστε οι εν λόγω παρατηρητές ή εμπειρογνώμονες να τηρούν τυχόν απαιτήσεις εμπιστευτικότητας.

               5.Ο πρόεδρος της συνεδρίασης της υποεπιτροπής ΥΦΔ δύναται, κατόπιν διαβούλευσης με τα μέρη, να συντομεύει τις προθεσμίες που καθορίζονται στις παραγράφους 1 και 2, για να ληφθούν υπόψη ειδικές περιστάσεις.

               Άρθρο 10

               Πρακτικά και επιχειρησιακά συμπεράσματα

               1.Οι δύο γραμματείς συντάσσουν από κοινού σχέδιο πρακτικών κάθε συνεδρίασης.

               2.Κατά γενικό κανόνα, τα πρακτικά περιλαμβάνουν, για κάθε θέμα της ημερήσιας διάταξης:

               α)τους συμμετέχοντες στη συνεδρίαση, τους υπαλλήλους που τους συνοδεύουν και τυχόν παρατηρητές ή εμπειρογνώμονες που παρέστησαν στη συνεδρίαση·

               β)τα έγγραφα που υποβλήθηκαν στην υποεπιτροπή ΥΦΔ·

               γ)τις δηλώσεις των οποίων η καταχώριση ζητήθηκε από την υποεπιτροπή ΥΦΔ· και

               δ)τα επιχειρησιακά συμπεράσματα της συνεδρίασης σύμφωνα με την παράγραφο 4.

               3.Το σχέδιο πρακτικών υποβάλλεται στην υποεπιτροπή ΥΦΔ προς έγκριση. Εγκρίνεται εντός 28 ημερολογιακών ημερών ύστερα από κάθε συνεδρίαση της υποεπιτροπής ΥΦΔ. Αντίγραφο αποστέλλεται σε όλους τους αποδέκτες που αναφέρονται στο άρθρο 7 του εσωτερικού κανονισμού.

               4.Το σχέδιο επιχειρησιακών συμπερασμάτων κάθε συνεδρίασης συντάσσεται από τον γραμματέα του μέρους που ασκεί την προεδρία της υποεπιτροπής ΥΦΔ και διανέμεται στα μέρη μαζί με την ημερήσια διάταξη, κατά κανόνα το αργότερο 15 ημερολογιακές ημέρες πριν από την έναρξη της συνεδρίασης. Το εν λόγω σχέδιο επικαιροποιείται κατά τη διεξαγωγή της συνεδρίασης, ώστε στο τέλος της συνεδρίασης, εκτός εάν αποφασιστεί διαφορετικά, η υποεπιτροπή ΥΦΔ να εγκρίνει τα επιχειρησιακά συμπεράσματα προσδιορίζοντας τις επακόλουθες δράσεις που συμφωνούνται από τα μέρη. Μόλις εγκριθούν, τα επιχειρησιακά συμπεράσματα επισυνάπτονται στα πρακτικά και η εφαρμογή τους εξετάζεται κατά τη διάρκεια κάθε επακόλουθης συνεδρίασης της υποεπιτροπής ΥΦΔ. Για τον σκοπό αυτόν, η υποεπιτροπή ΥΦΔ εγκρίνει υπόδειγμα που καθιστά δυνατό τον προσδιορισμό κάθε σημείου δράσης σε σχέση με συγκεκριμένη προθεσμία.

               Άρθρο 11

               Αποφάσεις και συστάσεις

               1.Η υποεπιτροπή ΥΦΔ εγκρίνει αποφάσεις, γνωμοδοτήσεις, συστάσεις, εκθέσεις και κοινές δράσεις, όπως προβλέπεται στο άρθρο 74 της συμφωνίας. Οι εν λόγω αποφάσεις, γνωμοδοτήσεις, συστάσεις, εκθέσεις και κοινές δράσεις, εγκρίνονται με συναίνεση μεταξύ των μερών, μετά την ολοκλήρωση των αντίστοιχων εσωτερικών τους διαδικασιών που απαιτούνται για την έγκρισή τους. Οι αποφάσεις είναι δεσμευτικές για τα μέρη, τα οποία λαμβάνουν τα αναγκαία μέτρα για την εκτέλεσή τους.

               2.Κάθε απόφαση, γνώμη, σύσταση ή έκθεση υπογράφεται από τον πρόεδρο και επικυρώνεται από τους δύο γραμματείς. Με την επιφύλαξη της παραγράφου 3, ο πρόεδρος υπογράφει τα εν λόγω έγγραφα κατά τη διάρκεια της συνεδρίασης κατά την οποία εγκρίνεται η σχετική απόφαση, γνώμη, σύσταση ή έκθεση.

               3.Η υποεπιτροπή ΥΦΔ μπορεί να λαμβάνει αποφάσεις, να διατυπώνει συστάσεις και εκδίδει γνώμες ή εκθέσεις με γραπτή διαδικασία, μετά την ολοκλήρωση των αντίστοιχων εσωτερικών διαδικασιών, εφόσον συμφωνούν τα μέρη. Η γραπτή διαδικασία συνίσταται σε ανταλλαγή υπομνημάτων μεταξύ των δύο γραμματέων, οι οποίοι ενεργούν σε συμφωνία με τα μέρη. Προς τον σκοπό αυτόν, το κείμενο της πρότασης ανακοινώνεται σύμφωνα με το άρθρο 7 και ορίζεται προθεσμία όχι μικρότερη των 21 ημερολογιακών ημερών, εντός της οποίας πρέπει να γνωστοποιηθούν τυχόν επιφυλάξεις ή τροποποιήσεις. Ο πρόεδρος της υποεπιτροπής ΥΦΔ δύναται, μετά από διαβούλευση με τα μέρη, να συντομεύει τις προθεσμίες που καθορίζονται στην παρούσα παράγραφο, με σκοπό να λαμβάνονται υπόψη ειδικές περιστάσεις. Αφού συμφωνηθεί το κείμενο, η απόφαση, η γνώμη, η σύσταση ή η έκθεση πρέπει να υπογράφονται από τον πρόεδρο και επικυρώνονται από τους δύο γραμματείς.

               4.Οι πράξεις της υποεπιτροπής ΥΦΔ φέρουν τον τίτλο «απόφαση», «γνώμη», «σύσταση» ή «έκθεση» αντίστοιχα. Κάθε απόφαση αρχίζει να ισχύει την ημερομηνία της έκδοσής της, εκτός αν προβλέπεται διαφορετικά στην απόφαση.

               5.Οι αποφάσεις, οι γνώμες, οι συστάσεις και οι εκθέσεις διαβιβάζονται σε αμφότερα τα μέρη.

               6.Κάθε μέρος μπορεί να αποφασίσει τη δημοσίευση των αποφάσεων, των γνωμοδοτήσεων και των συστάσεων της υποεπιτροπής ΥΦΔ στην αντίστοιχη επίσημη εφημερίδα του.

               Άρθρο 12

               Εκθέσεις

               Η υποεπιτροπή ΥΦΔ υποβάλλει έκθεση σχετικά με τις δραστηριότητές της, καθώς και σχετικά με τις δραστηριότητες των τεχνικών ομάδων εργασίας ή των ad hoc ομάδων που δημιουργήθηκαν από την υποεπιτροπή ΥΦΔ, στην Επιτροπή Σύνδεσης στη σύνθεσή της για τα εμπορικά θέματα. Η έκθεση υποβάλλεται 25 ημέρες πριν από την τακτική ετήσια συνεδρίαση της Επιτροπής Σύνδεσης στη σύνθεσή της για τα εμπορικά θέματα.

               Άρθρο 13

               Γλώσσες

               1.Οι γλώσσες εργασίας της υποεπιτροπής ΥΦΔ είναι η αγγλική και η ουκρανική.

               2.Η υποεπιτροπή ΥΦΔ χρησιμοποιεί τεκμηρίωση που έχει συνταχθεί σε αυτές τις γλώσσες, εκτός αν αποφασιστεί διαφορετικά.

               Άρθρο 14

               Δαπάνες

               1.Κάθε μέρος αναλαμβάνει όλες τις δαπάνες τις οποίες συνεπάγεται η συμμετοχή του στις συνεδριάσεις της υποεπιτροπής ΥΦΔ, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών.

               2.Τις δαπάνες για τη διοργάνωση των συνεδριάσεων και την αναπαραγωγή εγγράφων αναλαμβάνει το μέρος που φιλοξενεί τη συνεδρίαση.

               3.Οι δαπάνες για τη διερμηνεία κατά τη διάρκεια των συνεδριάσεων και τη μετάφραση των εγγράφων από και προς τα αγγλικά και τα ουκρανικά, όπως αναφέρεται στο άρθρο 13 παράγραφος 1 του παρόντος εσωτερικού κανονισμού, αναλαμβάνονται από το μέρος που φιλοξενεί τη συνεδρίαση.

               Η διερμηνεία και η μετάφραση από και προς άλλες γλώσσες καλύπτονται άμεσα από το αιτούν μέρος.

               Άρθρο 15

               Τροποποίηση του εσωτερικού κανονισμού

               Ο παρών εσωτερικός κανονισμός μπορεί να τροποποιείται με απόφαση της υποεπιτροπής ΥΦΔ σύμφωνα με το άρθρο 74 παράγραφος 5 της συμφωνίας.

               Άρθρο 16

               Τεχνικές ομάδες εργασίας και ad hoc ομάδες

               1.Η υποεπιτροπή ΥΦΔ μπορεί, με απόφασή της σύμφωνα με το άρθρο 74 παράγραφος 3 της συμφωνίας, να δημιουργήσει ή να καταργήσει, όπου κρίνεται σκόπιμο, τεχνικές ομάδες εργασίας ή ad hoc ομάδες εργασίας, περιλαμβανομένων των επιστημονικών ομάδων.

               2.Η σύνθεση των ad hοc ομάδων εργασίας δεν περιορίζεται αναγκαστικώς σε εκπροσώπους των μερών. Τα μέρη διασφαλίζουν ότι τα μέλη κάθε ομάδας που δημιουργείται από την υποεπιτροπή ΥΦΔ τηρούν τυχόν κατάλληλες απαιτήσεις εμπιστευτικότητας.

               3.Εκτός αν αποφασιστεί διαφορετικά, οι ομάδες που δημιουργούνται από την υποεπιτροπή ΥΦΔ λειτουργούν υπό την εποπτεία της υποεπιτροπής ΥΦΔ, την οποία και ενημερώνουν.

               4.Οι συνεδριάσεις των ομάδων εργασίας μπορούν να διεξάγονται όταν προκύπτει ανάγκη, αυτοπροσώπως ή μέσω εικονοδιάσκεψης ή ηχοδιάσκεψης.

               5.Το σύνολο της σχετικής αλληλογραφίας, καθώς και των εγγράφων και ανακοινώσεων που αφορούν τις δραστηριότητες των ομάδων εργασίας, πρέπει να κοινοποιούνται στη γραμματεία της υποεπιτροπής ΥΦΔ.

               6.Οι ομάδες εργασίας έχουν την εξουσία να διατυπώνουν συστάσεις γραπτώς στην υποεπιτροπή ΥΦΔ. Οι συστάσεις διατυπώνονται με συναίνεση και κοινοποιούνται στον πρόεδρο της υποεπιτροπής ΥΦΔ, ο οποίος διαβιβάζει τις συστάσεις όπως προβλέπεται στο άρθρο 7.

               7.Ο παρών εσωτερικός κανονισμός εφαρμόζεται κατ’ αναλογία σε κάθε τεχνική ομάδα εργασίας ή ad hoc ομάδα εργασίας που έχει συσταθεί από την υποεπιτροπή ΥΦΔ, εκτός αν ορίζεται διαφορετικά στο παρόν άρθρο. Οι αναφορές στην Επιτροπή Σύνδεσης στη σύνθεσή της για τα εμπορικά θέματα νοούνται ως αναφορές στην υποεπιτροπή ΥΦΔ.

               ΣΧΕΔΙΟ

               ΑΠΟΦΑΣΗ ΑΡΙΘ. 1/2016 ΤΗΣ ΥΠΟΕΠΙΤΡΟΠΗΣ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-Ουκρανίας

               της … 2016

               για τη θέσπιση του εσωτερικού κανονισμού της

               Η ΥΠΟΕΠΙΤΡΟΠΗ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΟΥΚΡΑΝΙΑΣ,

               Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου («η συμφωνία»), και ιδίως το άρθρο 300,

               Εκτιμώντας τα ακόλουθα:

               (1)Σύμφωνα με το άρθρο 486, ορισμένα μέρη της συμφωνίας, συμπεριλαμβανομένου του κεφαλαίου 13 («Εμπόριο και αειφόρος ανάπτυξη») του τίτλου IV («Εμπόριο και συναφή με το εμπόριο θέματα»), εφαρμόζονται προσωρινά από την 1η Ιανουαρίου 2016.

               (2)Το άρθρο 300 της συμφωνίας ορίζει ότι η υποεπιτροπή εμπορίου και αειφόρου ανάπτυξης συνεδριάζει με σκοπό την παρακολούθηση της εφαρμογής του κεφαλαίου 13 («Εμπόριο και αειφόρος ανάπτυξη») του τίτλου ΙV («Εμπόριο και συναφή με το εμπόριο θέματα») της συμφωνίας.

               (3)Το άρθρο 300 παράγραφος 1 της συμφωνίας προβλέπει ότι η υποεπιτροπή εμπορίου και αειφόρου ανάπτυξης εγκρίνει τον εσωτερικό κανονισμό της,

               ΑΠΟΦΑΣΙΖΕΙ:

               Άρθρο 1

               Εγκρίνεται ο εσωτερικός κανονισμός της υποεπιτροπής εμπορίου και αειφόρου ανάπτυξης, όπως παρατίθεται στο προσάρτημα.

               Άρθρο 2

               Η παρούσα απόφαση αρχίζει να ισχύει την ημερομηνία της έκδοσής της.

               (τόπος)…, (ημερομηνία)…

                        Για την υποεπιτροπή εμπορίου και αειφόρου ανάπτυξης

                        Ο/Η Πρόεδρος

               Προσάρτημα

               Εσωτερικός κανονισμός της υποεπιτροπής εμπορίου και αειφόρου ανάπτυξης ΕΕ-Ουκρανίας

               Άρθρο 1

               Γενικές διατάξεις

               1.Η υποεπιτροπή εμπορίου και αειφόρου ανάπτυξης, που συγκροτείται σύμφωνα με το άρθρο 300 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου («η συμφωνία»), επικουρεί την επιτροπή σύνδεσης στη σύνθεσή της για τα εμπορικά θέματα, που συγκροτείται βάσει του άρθρου 465 παράγραφος 4 της συμφωνίας, κατά την άσκηση των καθηκόντων της.

               2.Η υποεπιτροπή εμπορίου και αειφόρου ανάπτυξης εκτελεί τα καθήκοντα που ορίζονται στο κεφάλαιο 13 («Εμπόριο και αειφόρος ανάπτυξη») του τίτλου ΙV («Εμπόριο και συναφή με το εμπόριο θέματα») της συμφωνίας.

               3.Η υποεπιτροπή εμπορίου και αειφόρου ανάπτυξης απαρτίζεται από εκπροσώπους της Ευρωπαϊκής Επιτροπής και της Ουκρανίας, οι οποίοι είναι αρμόδιοι για θέματα εμπορίου και αειφόρου ανάπτυξης.

               4.Ένας εκπρόσωπος της Ευρωπαϊκής Επιτροπής ή της Ουκρανίας που είναι αρμόδιος για θέματα εμπορίου και αειφόρου ανάπτυξης εκτελεί χρέη προέδρου της υποεπιτροπής εμπορίου και αειφόρου ανάπτυξης.

               5.Στον παρόντα εσωτερικό κανονισμό ο όρος «τα μέρη» νοείται όπως ορίζεται στο άρθρο 482 της συμφωνίας.

               Άρθρο 2

               Ειδικές διατάξεις

               1.Εφαρμόζονται τα άρθρα 2 έως 14 του εσωτερικού κανονισμού της επιτροπής σύνδεσης ΕΕ-Ουκρανίας, εκτός εάν προβλέπεται διαφορετικά στον παρόντα εσωτερικό κανονισμό.

               2.Οι αναφορές στο συμβούλιο σύνδεσης νοούνται ως αναφορές στην Επιτροπή Σύνδεσης στη σύνθεσή της για τα εμπορικά θέματα. Οι αναφορές στην Επιτροπή Σύνδεσης ή στην Επιτροπή Σύνδεσης στη σύνθεσή της για τα εμπορικά θέματα νοούνται ως αναφορές στην υποεπιτροπή εμπορίου και αειφόρου ανάπτυξης.

               Άρθρο 3

               Συνεδριάσεις

               Η υποεπιτροπή εμπορίου και αειφόρου ανάπτυξης συνέρχεται όταν είναι αναγκαίο. Τα μέρη επιδιώκουν να συνεδριάζει μία φορά ετησίως.

               Άρθρο 4

               Τροποποίηση του εσωτερικού κανονισμού

               Ο παρών εσωτερικός κανονισμός μπορεί να τροποποιείται με απόφαση της υποεπιτροπής εμπορίου και αειφόρου ανάπτυξης σύμφωνα με το άρθρο 240 της συμφωνίας.

               ΣΧΕΔΙΟ

               ΑΠΟΦΑΣΗ αριθ. 1/2016 ΤΗΣ ΥΠΟΕΠΙΤΡΟΠΗΣ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΕΕ - ΟΥΚΡΑΝΙΑΣ

               της … 2016

               για τη θέσπιση του εσωτερικού κανονισμού της

               Η ΥΠΟΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΕΕ-ΟΥΚΡΑΝΙΑΣ,

               Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου («η συμφωνία»), και ιδίως το άρθρο 83,

               Εκτιμώντας τα ακόλουθα:

               (1)Σύμφωνα με το άρθρο 486, ορισμένα μέρη της συμφωνίας, συμπεριλαμβανομένου του κεφαλαίου 5 («Διευκόλυνση των τελωνειακών διαδικασιών και των εμπορικών συναλλαγών») του τίτλου IV («Εμπόριο και συναφή με το εμπόριο θέματα»), εφαρμόζονται προσωρινά από την 1η Ιανουαρίου 2016.

               (2)Το άρθρο 83 της συμφωνίας προβλέπει ότι η υποεπιτροπή τελωνειακής συνεργασίας παρακολουθεί την εφαρμογή και τη διαχείριση των διατάξεων του κεφαλαίου 5 («Διευκόλυνση των τελωνειακών διαδικασιών και των εμπορικών συναλλαγών») του τίτλου ΙV («Εμπόριο και συναφή με το εμπόριο θέματα») της συμφωνίας.

               (3)Το άρθρο 83 στοιχείο ε) της συμφωνίας προβλέπει ότι η υποεπιτροπή τελωνειακής συνεργασίας θεσπίζει τον εσωτερικό κανονισμό της.

               ΑΠΟΦΑΣΙΖΕΙ:

               Άρθρο 1

               Εγκρίνεται ο εσωτερικός κανονισμός της υποεπιτροπής τελωνειακής συνεργασίας  τελωνειακής, όπως παρατίθεται στο προσάρτημα.

               Άρθρο 2

               Η παρούσα απόφαση αρχίζει να ισχύει την ημερομηνία της έκδοσής της.

               (τόπος,)... (ημερομηνία) …

                        Για την Ένωση

                        Για την Ουκρανία

               Προσάρτημα

               Εσωτερικός κανονισμός της υποεπιτροπής τελωνειακής συνεργασίας ΕΕ-Ουκρανίας

               Άρθρο 1

               Γενικές διατάξεις

               1.Η υποεπιτροπή τελωνειακής συνεργασίας που συγκροτήθηκε σύμφωνα με το άρθρο 83 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, («η συμφωνία») ασκεί τα καθήκοντά της όπως προβλέπεται στο ίδιο άρθρο της συμφωνίας.

               2.Η υποεπιτροπή τελωνειακής συνεργασίας απαρτίζεται από εκπροσώπους της Ευρωπαϊκής Επιτροπής και της Ουκρανίας, που είναι αρμόδιοι για τελωνειακά και συναφή θέματα.

               3.Ένας εκπρόσωπος της Ευρωπαϊκής Επιτροπής ή της Ουκρανίας που είναι αρμόδιος για τελωνειακά και συναφή θέματα εκτελεί χρέη προέδρου σύμφωνα με το άρθρο 2 κατωτέρω.

               4.Τα μέρη στο πλαίσιο του παρόντος εσωτερικού κανονισμού ορίζονται σύμφωνα με τα προβλεπόμενα στο άρθρο 482 της συμφωνίας.

               Άρθρο 2

               Προεδρία

               Η προεδρία της υποεπιτροπής τελωνειακής συνεργασίας ασκείται εκ περιτροπής από τα μέρη για περίοδο 12 μηνών. Η πρώτη περίοδος αρχίζει την ημερομηνία της πρώτης συνεδρίασης του Συμβουλίου Σύνδεσης και λήγει στις 31 Δεκεμβρίου του ίδιου έτους.

               Άρθρο 3

               Συνεδριάσεις

               1.Εκτός εάν συμφωνηθεί διαφορετικά από τα μέρη, η υποεπιτροπή τελωνειακής συνεργασίας συνεδριάζει μία φορά ετησίως ή ύστερα από αίτηση οποιουδήποτε μέρους.

               2.Κάθε συνεδρίαση της υποεπιτροπής τελωνειακής συνεργασίας συγκαλείται από τον πρόεδρο σε χρόνο και σε τόπο που συμφωνούν τα μέρη. Η ανακοίνωση για τη σύγκληση της συνεδρίασης εκδίδεται από τον πρόεδρο της υποεπιτροπής τελωνειακής συνεργασίας το αργότερο 28 ημερολογιακές ημέρες πριν από την έναρξη της συνεδρίασης, εκτός αν τα μέρη συμφωνήσουν διαφορετικά.

               3.Οι συνεδριάσεις της υποεπιτροπής τελωνειακής συνεργασίας  μπορούν να γίνονται με οποιοδήποτε συμφωνημένο τεχνολογικό μέσο, όπως τηλεδιάσκεψη ή ηχοδιάσκεψη.

               5.Η υποεπιτροπή τελωνειακής συνεργασίας μπορεί επίσης να εξετάζει θέματα και εκτός συνεδρίασης, δι' αλληλογραφίας.

               Άρθρο 4

               Αντιπροσωπείες

               Πριν από κάθε συνεδρίαση, τα μέρη ενημερώνονται, μέσω της γραμματείας, για την προβλεπόμενη σύνθεση των αντιπροσωπειών που θα συμμετάσχουν στη συνεδρίαση.

               Άρθρο 5

               Γραμματεία

               1.Ένας μόνιμος υπάλληλος της Ευρωπαϊκής Επιτροπής και ένας δημόσιος υπάλληλος της Ουκρανίας που είναι αρμόδιος για τελωνειακά και συναφή θέματα εκτελούν από κοινού χρέη γραμματέων της υποεπιτροπής τελωνειακής συνεργασίας και εκτελούν καθήκοντα γραμματείας από κοινού, σε πνεύμα αμοιβαίας εμπιστοσύνης και συνεργασίας.

               2.Η γραμματεία της Επιτροπής Σύνδεσης στη σύνθεσή της για τα εμπορικά θέματα ενημερώνεται σχετικά με τυχόν αποφάσεις, γνωμοδοτήσεις, συστάσεις, εκθέσεις και άλλες συμφωνηθείσες δράσεις της υποεπιτροπής τελωνειακής συνεργασίας.

               Άρθρο 6

               Αλληλογραφία

               1.Η αλληλογραφία που απευθύνεται στην υποεπιτροπή τελωνειακής συνεργασίας διαβιβάζεται στον γραμματέα οποιουδήποτε από τα μέρη, ο οποίος με τη σειρά του ενημερώνει τον έτερο γραμματέα.

               2.Η γραμματεία διασφαλίζει ότι η αλληλογραφία που απευθύνεται στην υποεπιτροπή τελωνειακής συνεργασίας διαβιβάζεται στον πρόεδρό της και, όταν κρίνεται σκόπιμο, διανέμεται υπό μορφή εγγράφων, όπως αναφέρεται στο άρθρο 7 του παρόντος εσωτερικού κανονισμού.

               3.Η αλληλογραφία του προέδρου της υποεπιτροπής τελωνειακής συνεργασίας  αποστέλλεται από τη γραμματεία εκ μέρους του προέδρου της υποεπιτροπής τελωνειακής συνεργασίας στα μέρη. Η εν λόγω αλληλογραφία διανέμεται, κατά περίπτωση, σύμφωνα με τα προβλεπόμενα στο άρθρο 7 του παρόντος εσωτερικού κανονισμού.

               Άρθρο 7

               Έγγραφα

               1.Τα έγγραφα διαβιβάζονται μέσω των γραμματέων της υποεπιτροπής τελωνειακής συνεργασίας.

               2.Κάθε μέρος διαβιβάζει τα έγγραφά του στον γραμματέα του. Ο γραμματέας διαβιβάζει τα εν λόγω έγγραφα στον γραμματέα του άλλου μέρους.

               3.Ο γραμματέας της Ένωσης διανέμει τα έγγραφα στους αρμόδιους εκπροσώπους της Ένωσης και κοινοποιεί συστηματικά στον γραμματέα της Ουκρανίας την αλληλογραφία αυτή. Ο γραμματέας της Ένωσης διαβιβάζει αντίγραφο των τελικών εγγράφων στους γραμματείς της Επιτροπής Σύνδεσης στη σύνθεσή της για τα εμπορικά θέματα.

               4.Ο γραμματέας της Ουκρανίας διανέμει τα έγγραφα στους αρμόδιους εκπροσώπους της Ουκρανίας και κοινοποιεί συστηματικά στον γραμματέα της Ένωσης την αλληλογραφία αυτή. Ο γραμματέας της Ουκρανίας διαβιβάζει αντίγραφο των τελικών εγγράφων στους γραμματείς της Επιτροπής Σύνδεσης στη σύνθεσή της για τα εμπορικά θέματα.

               Άρθρο 8

               Εμπιστευτικότητα

               Οι συνεδριάσεις της υποεπιτροπής τελωνειακής συνεργασίας δεν είναι δημόσιες, εκτός εάν αποφασιστεί διαφορετικά από τα μέρη. Αν ένα μέρος υποβάλει στην υποεπιτροπή τελωνειακής συνεργασίας πληροφορίες που έχουν χαρακτηριστεί εμπιστευτικές, το άλλο μέρος χειρίζεται τις πληροφορίες αυτές ως τέτοιες.

               Άρθρο 9

               Ημερήσια διάταξη των συνεδριάσεων

               1.Η γραμματεία της υποεπιτροπής τελωνειακής συνεργασίας καταρτίζει προσωρινή ημερήσια διάταξη για κάθε συνεδρίαση, με βάση τις προτάσεις των μερών. Η προσωρινή ημερήσια διάταξη περιλαμβάνει θέματα για τα οποία η γραμματεία της υποεπιτροπής τελωνειακής συνεργασίας έλαβε αίτημα εγγραφής στην ημερήσια διάταξη από ένα μέρος, συνοδευόμενο από τα σχετικά έγγραφα, το αργότερο 21 ημερολογιακές ημέρες πριν από την ημερομηνία της συνεδρίασης.

               2.Η προσωρινή ημερήσια διάταξη και τα σχετικά έγγραφα διαβιβάζονται κατά τα οριζόμενα στο άρθρο 7 το αργότερο 15 ημερολογιακές ημέρες πριν από την έναρξη της συνεδρίασης.

               3.Η ημερήσια διάταξη εγκρίνεται από την υποεπιτροπή τελωνειακής συνεργασίας στην αρχή κάθε συνεδρίασης. Αν συμφωνήσουν τα μέρη, μπορούν να εγγραφούν στην ημερήσια διάταξη και άλλα θέματα πέραν αυτών που περιλαμβάνονται στην προσωρινή ημερήσια διάταξη.

               4.Ο πρόεδρος της συνεδρίασης της υποεπιτροπής τελωνειακής συνεργασίας δύναται, κατόπιν συμφωνίας του έτερου μέρους, να προσκαλεί εκπροσώπους άλλων φορέων των μερών ή ανεξάρτητους εμπειρογνώμονες σε έναν θεματικό τομέα σε βάση ad-hoc να παραστούν στις συνεδριάσεις της προκειμένου να παράσχουν πληροφορίες σχετικά με ειδικά θέματα. Τα μέρη μεριμνούν ώστε οι εν λόγω παρατηρητές ή εμπειρογνώμονες να τηρούν τυχόν απαιτήσεις εμπιστευτικότητας.

               5.Ο πρόεδρος της υποεπιτροπής τελωνειακής συνεργασίας δύναται, κατόπιν διαβούλευσης με τα μέρη, να συντομεύει τις προθεσμίες που καθορίζονται στις παραγράφους 1 και 2, για να λαμβάνονται υπόψη ειδικές περιστάσεις.

               Άρθρο 10

               Πρακτικά και επιχειρησιακά συμπεράσματα

               1.Σχέδιο πρακτικών, συμπεριλαμβανομένων των επιχειρησιακών συμπερασμάτων, κάθε συνεδρίασης συντάσσεται από το γραμματέα της υποεπιτροπής τελωνειακής συνεργασίας του μέρους που ασκεί την προεδρία.

               2.Το σχέδιο πρακτικών, συμπεριλαμβανομένων των επιχειρησιακών συμπερασμάτων, υποβάλλεται στην υποεπιτροπή τελωνειακής συνεργασίας για έγκριση. Εγκρίνεται εντός 28 ημερολογιακών ημερών μετά από κάθε συνεδρίαση της υποεπιτροπής τελωνειακής συνεργασίας. Αντίγραφο αποστέλλεται σε όλους τους αποδέκτες που αναφέρονται στο άρθρο 7 του εσωτερικού κανονισμού.

               Άρθρο 11

               Αποφάσεις και συστάσεις

               1.Η υποεπιτροπή τελωνειακής συνεργασίας θεσπίζει πρακτικές ρυθμίσεις, μέτρα, αποφάσεις (στο εξής «αποφάσεις») και συστάσεις, όπως προβλέπεται στο άρθρο 83 της συμφωνίας. Οι πράξεις αυτές θεσπίζονται κατόπιν συμφωνίας μεταξύ των μερών, μετά την ολοκλήρωση των αντίστοιχων εσωτερικών διαδικασιών για τη θέσπισή τους. Οι αποφάσεις είναι δεσμευτικές για τα μέρη, τα οποία λαμβάνουν τα αναγκαία μέτρα για την εκτέλεσή τους.

               2.Κάθε απόφαση ή σύσταση υπογράφεται από εκπρόσωπο αμφοτέρων των μερών. Με την επιφύλαξη της παραγράφου 3, οι εκπρόσωποι υπογράφουν τα εν λόγω έγγραφα κατά τη διάρκεια της συνεδρίασης κατά την οποία εγκρίνεται η σχετική απόφαση ή σύσταση.

               3.Η υποεπιτροπή τελωνειακής συνεργασίας μπορεί να λαμβάνει αποφάσεις και να διατυπώνει συστάσεις με γραπτή διαδικασία, μετά την ολοκλήρωση των αντίστοιχων εσωτερικών διαδικασιών, εφόσον συμφωνούν τα μέρη. Η γραπτή διαδικασία συνίσταται σε ανταλλαγή υπομνημάτων μεταξύ των δύο προέδρων, οι οποίοι ενεργούν σε συμφωνία με τα μέρη. Προς τον σκοπό αυτόν, το κείμενο της πρότασης ανακοινώνεται σύμφωνα με το άρθρο 7 και ορίζεται προθεσμία όχι μικρότερη των 21 ημερολογιακών ημερών, εντός της οποίας πρέπει να γνωστοποιηθούν τυχόν επιφυλάξεις ή τροποποιήσεις. Ο πρόεδρος της υποεπιτροπής τελωνειακής συνεργασίας δύναται, μετά διαβούλευση με τα μέρη, να συντομεύει τις προθεσμίες που καθορίζονται στην παρούσα παράγραφο για να λαμβάνονται υπόψη ειδικές περιστάσεις. Αφού συμφωνηθεί το κείμενο, η απόφαση ή η σύσταση υπογράφεται από εκπρόσωπο αμφοτέρων των μερών.

               4.Οι πράξεις της υποεπιτροπής τελωνειακής συνεργασίας φέρουν τον τίτλο «απόφαση» ή «σύσταση» αντίστοιχα. Κάθε απόφαση αρχίζει να ισχύει την ημερομηνία της έκδοσής της, εκτός αν προβλέπεται διαφορετικά στην απόφαση.

               5.Οι αποφάσεις και οι συστάσεις της υποεπιτροπής τελωνειακής συνεργασίας  επικυρώνονται από τους δύο γραμματείς.

               6.Οι αποφάσεις και οι συστάσεις διαβιβάζονται σε αμφότερα τα μέρη.

               7.Κάθε μέρος μπορεί να αποφασίσει τη δημοσίευση των αποφάσεων και των συστάσεων της υποεπιτροπής τελωνειακής συνεργασίας στην επίσημη εφημερίδα του.

               Άρθρο 12

               Εκθέσεις

               Η υποεπιτροπή τελωνειακής συνεργασίας υποβάλλει εκθέσεις στην Επιτροπή Σύνδεσης στη σύνθεσή της για τα εμπορικά θέματα σε κάθε τακτική ετήσια συνεδρίαση της Επιτροπής Σύνδεσης στη σύνθεσή της για τα εμπορικά θέματα.

               Άρθρο 13

               Γλώσσες

               1.Οι γλώσσες εργασίας της υποεπιτροπής τελωνειακής συνεργασίας είναι η αγγλική και η ουκρανική.

               2.Κατά τη διάρκεια των εργασιών της η υποεπιτροπή τελωνειακής συνεργασίας χρησιμοποιεί τεκμηρίωση που έχει συνταχθεί σε αυτές τις γλώσσες, εκτός αν αποφασιστεί διαφορετικά.

               Άρθρο 14

               Δαπάνες

               1.Κάθε μέρος αναλαμβάνει όλες τις δαπάνες τις οποίες συνεπάγεται η συμμετοχή του στις συνεδριάσεις της υποεπιτροπής τελωνειακής συνεργασίας, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών.

               2.Τις δαπάνες για τη διοργάνωση των συνεδριάσεων και την αναπαραγωγή εγγράφων αναλαμβάνει το μέρος που φιλοξενεί τη συνεδρίαση.

               3.Οι δαπάνες για τη διερμηνεία κατά τη διάρκεια των συνεδριάσεων και τη μετάφραση των εγγράφων από και προς τα αγγλικά και τα ουκρανικά, όπως αναφέρεται στο άρθρο 13 παράγραφος 1 του παρόντος εσωτερικού κανονισμού, αναλαμβάνονται από το μέρος που φιλοξενεί τη συνεδρίαση.

               Η διερμηνεία και η μετάφραση από και προς άλλες γλώσσες καλύπτονται άμεσα από το αιτούν μέρος.

               Άρθρο 15

               Τροποποίηση του εσωτερικού κανονισμού

               Ο παρών εσωτερικός κανονισμός μπορεί να τροποποιείται με απόφαση της υποεπιτροπής τελωνειακής συνεργασίας  σύμφωνα με το άρθρο 83 στοιχείο ε) της συμφωνίας.

               ΣΧΕΔΙΟ

               ΑΠΟΦΑΣΗ ΑΡΙΘ. 1/2016 ΤΗΣ ΥΠΟΕΠΙΤΡΟΠΗΣ ΓΙΑ ΤΙΣ ΓΕΩΓΡΑΦΙΚΕΣ ΕΝΔΕΙΞΕΙΣ  ΕΕ-ΓΕΩΡΓΙΑΣ

               της … 2016

               για τη θέσπιση του εσωτερικού κανονισμού της

               Η ΥΠΟΕΠΙΤΡΟΠΗ ΓΙΑ ΤΙΣ ΓΕΩΓΡΑΦΙΚΕΣ ΕΝΔΕΙΞΕΙΣ  ΕΕ-ΓΕΩΡΓΙΑΣ

               Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου («η συμφωνία»), και ιδίως το άρθρο 211,

               Εκτιμώντας τα ακόλουθα:

               (1)Σύμφωνα με το άρθρο 486, ορισμένα μέρη της συμφωνίας, συμπεριλαμβανομένου του  υποτμήματος 3 («Γεωγραφικές ενδείξεις») της ενότητας 2 του κεφαλαίου 9 («Διανοητική ιδιοκτησία») του τίτλου IV («Εμπόριο και συναφή με το εμπόριο θέματα»), εφαρμόζονται προσωρινά από την 1η Ιανουαρίου 2016.

               (2)Το άρθρο 211 της συμφωνίας προβλέπει ότι η υποεπιτροπή για τις γεωγραφικές ενδείξεις («υποεπιτροπή ΓΕ») παρακολουθεί την εξέλιξη της συμφωνίας στον τομέα των γεωγραφικών ενδείξεων και χρησιμεύει ως φόρουμ συνεργασίας και διαλόγου σχετικά με τις γεωγραφικές ενδείξεις.

               (2)Το άρθρο 211 παράγραφος 2 της συμφωνίας προβλέπει ότι η υποεπιτροπή ΓΕ θεσπίζει τον εσωτερικό κανονισμό της,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Εγκρίνεται ο εσωτερικός κανονισμός της υποεπιτροπής ΓΕ, όπως παρατίθεται στο προσάρτημα.

               Άρθρο 2

               Η παρούσα απόφαση αρχίζει να ισχύει την ημερομηνία της έκδοσής της.

               Τόπος,

                        Για την Ένωση

                        Για την Ουκρανία

               Προσάρτημα

               Εσωτερικός κανονισμός της υποεπιτροπής για τις γεωγραφικές ενδείξεις ΕΕ-Ουκρανίας

               Άρθρο 1

               Γενικές διατάξεις

               1.Η υποεπιτροπή για τις γεωγραφικές ενδείξεις («υποεπιτροπή ΓΕ»), που έχει συσταθεί σύμφωνα με το άρθρο 211 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου («η συμφωνία») θα επικουρεί την Επιτροπή Σύνδεσης στη σύνθεσή της για τα εμπορικά θέματα που ορίζεται στο άρθρο 465 παράγραφος 4 του τίτλου ΙV της συμφωνίας κατά την άσκηση των καθηκόντων της.

               2.Η υποεπιτροπή ΓΕ ασκεί τα καθήκοντα που προβλέπονται στο άρθρο 211 της συμφωνίας.

               3.Η υποεπιτροπή ΓΕ αποτελείται από υπαλλήλους της Ευρωπαϊκής Επιτροπής και της Ουκρανίας, που έχουν αρμοδιότητα σε γεωγραφικές ενδείξεις.

               4.Τα μέρη διορίζουν από έναν επικεφαλής αντιπροσωπείας, ο οποίος αποτελεί τον αρμόδιο επικοινωνίας για κάθε θέμα συναφές με την υποεπιτροπή ΓΕ.

               5.Ο επικεφαλής της αντιπροσωπείας ενεργεί ως πρόεδρος σύμφωνα με το άρθρο 2 κατωτέρω.

               6.Κάθε επικεφαλής αντιπροσωπείας δύναται να αναθέτει περαιτέρω, πλήρως ή εν μέρει, τα καθήκοντα του επικεφαλής αντιπροσωπείας σε διορισμένο αναπληρωτή, και στην περίπτωση αυτή κάθε αναφορά στον επικεφαλής αντιπροσωπείας θα παραπέμπει επίσης στον διορισμένο αναπληρωτή.

               7.Τα μέρη στο πλαίσιο του παρόντος εσωτερικού κανονισμού ορίζονται σύμφωνα με τα προβλεπόμενα στο άρθρο 482 της συμφωνίας.

               Άρθρο 2

               Προεδρία

               Η προεδρία της υποεπιτροπής ΓΕ ασκείται εκ περιτροπής από τα μέρη για περίοδο 12 μηνών. Η πρώτη περίοδος αρχίζει την ημερομηνία της πρώτης συνεδρίασης του Συμβουλίου Σύνδεσης και λήγει στις 31 Δεκεμβρίου του ίδιου έτους.

               Άρθρο 3

               Συνεδριάσεις

               1.Εκτός εάν συμφωνηθεί διαφορετικά από τα μέρη, η υποεπιτροπή ΓΕ, κατόπιν αιτήματος ενός εκ των μερών, συνεδριάζει εναλλάξ στην ΕΕ και στην Ουκρανία και, σε κάθε περίπτωση, το αργότερο εντός 90 ημερών από την υποβολή του αιτήματος.

               2.Κάθε συνεδρίαση της υποεπιτροπής ΓΕ συγκαλείται από τον πρόεδρο σε χρόνο και σε τόπο που συμφωνούν τα μέρη. Η ανακοίνωση για τη σύγκληση της συνεδρίασης εκδίδεται από τον πρόεδρο της υποεπιτροπής ΓΕ το αργότερο 28 ημερολογιακές ημέρες πριν από την έναρξη της συνεδρίασης, εκτός αν τα μέρη συμφωνήσουν διαφορετικά.

               3.Οποτεδήποτε είναι εφικτό, η τακτική συνεδρίαση της υποεπιτροπής ΓΕ συγκαλείται σε εύθετο χρόνο πριν από την τακτική συνεδρίαση της Επιτροπής Σύνδεσης στη σύνθεσή της για τα εμπορικά θέματα.

               4.Κατ' εξαίρεση, οι συνεδριάσεις της υποεπιτροπής ΓΕ μπορούν να πραγματοποιούνται με κάθε τεχνολογικό μέσο που έχει συμφωνηθεί από τα μέρη, συμπεριλαμβανομένων των τηλεδιασκέψεων.

               Άρθρο 4

               Αντιπροσωπείες

               Πριν από κάθε συνεδρίαση, τα μέρη ενημερώνονται, μέσω της γραμματείας, για την προβλεπόμενη σύνθεση των αντιπροσωπειών που θα συμμετάσχουν στη συνεδρίαση.

               Άρθρο 5

               Γραμματεία

               1.Ένας εκπρόσωπος της Ευρωπαϊκής Επιτροπής και ένας εκπρόσωπος της Ουκρανίας εκτελούν από κοινού χρέη γραμματέων της υποεπιτροπής ΓΕ, διοριζόμενοι από τους επικεφαλής των αντιπροσωπειών, και εκτελούν καθήκοντα γραμματείας από κοινού, σε πνεύμα αμοιβαίας εμπιστοσύνης και συνεργασίας.

               2.Η γραμματεία της Επιτροπής Σύνδεσης στη σύνθεσή της για τα εμπορικά θέματα ενημερώνεται σχετικά με τυχόν αποφάσεις, γνωμοδοτήσεις, συστάσεις, εκθέσεις και άλλες συμφωνηθείσες δράσεις της υποεπιτροπής ΓΕ.

               Άρθρο 6

               Αλληλογραφία

               1.Η αλληλογραφία που απευθύνεται στην υποεπιτροπή ΓΕ διαβιβάζεται στον γραμματέα οποιουδήποτε από τα μέρη, ο οποίος με τη σειρά του ενημερώνει τον έτερο γραμματέα.

               2.Η γραμματεία διασφαλίζει ότι η αλληλογραφία που απευθύνεται στην υποεπιτροπή ΓΕ διαβιβάζεται στον πρόεδρό της και, όταν κρίνεται σκόπιμο, διανέμεται υπό μορφή εγγράφων, όπως αναφέρεται στο άρθρο 7 του παρόντος εσωτερικού κανονισμού.

               3.Η αλληλογραφία του προέδρου της υποεπιτροπής ΓΕ αποστέλλεται από τη γραμματεία εκ μέρους του προέδρου της υποεπιτροπής ΓΕ στα μέρη. Η εν λόγω αλληλογραφία διανέμεται, κατά περίπτωση, σύμφωνα με τα προβλεπόμενα στο άρθρο 7 του παρόντος εσωτερικού κανονισμού.

               Άρθρο 7

               Έγγραφα

               1.Τα έγγραφα διαβιβάζονται μέσω των γραμματέων της υποεπιτροπής ΓΕ.

               2.Κάθε μέρος διαβιβάζει τα έγγραφά του στον γραμματέα του. Ο γραμματέας διαβιβάζει τα εν λόγω έγγραφα στον γραμματέα του άλλου μέρους.

               3.Ο γραμματέας της Ένωσης διανέμει τα έγγραφα στους αρμόδιους εκπροσώπους της Ένωσης και κοινοποιεί συστηματικά την αλληλογραφία αυτή στον γραμματέα της Ουκρανίας και στους γραμματείς της Επιτροπής Σύνδεσης στη σύνθεσή της για τα εμπορικά θέματα.

               4.Ο γραμματέας της Ουκρανίας διανέμει τα έγγραφα στους αρμόδιους εκπροσώπους της Ουκρανίας και κοινοποιεί συστηματικά την αλληλογραφία αυτή στον γραμματέα της Ένωσης και στους γραμματείς της Επιτροπής Σύνδεσης στη σύνθεσή της για τα εμπορικά θέματα.

               Άρθρο 8

               Εμπιστευτικότητα

               Οι συνεδριάσεις της υποεπιτροπής ΓΕ δεν είναι δημόσιες, εκτός εάν αποφασιστεί διαφορετικά από τα μέρη. Όταν ένα μέρος υποβάλει στην υποεπιτροπή ΓΕ πληροφορίες που έχουν χαρακτηριστεί εμπιστευτικές, το άλλο μέρος χειρίζεται τις πληροφορίες αυτές ως τέτοιες.

               Άρθρο 9

               Ημερήσια διάταξη των συνεδριάσεων

               1.Η γραμματεία της υποεπιτροπής ΓΕ καταρτίζει προσωρινή ημερήσια διάταξη για κάθε συνεδρίαση, καθώς επίσης και σχέδιο επιχειρησιακών συμπερασμάτων, όπως προβλέπεται στο άρθρο 10, με βάση τις προτάσεις των μερών. Η προσωρινή ημερήσια διάταξη περιλαμβάνει θέματα για τα οποία η γραμματεία της υποεπιτροπής ΓΕ έλαβε αίτημα εγγραφής στην ημερήσια διάταξη από ένα μέρος, συνοδευόμενο από τα σχετικά έγγραφα, το αργότερο 21 ημερολογιακές ημέρες πριν από την ημερομηνία της συνεδρίασης.

               2.Η προσωρινή ημερήσια διάταξη και τα σχετικά έγγραφα διαβιβάζονται κατά τα οριζόμενα στο άρθρο 7 το αργότερο 15 ημερολογιακές ημέρες πριν από την έναρξη της συνεδρίασης.

               3.Η ημερήσια διάταξη εγκρίνεται από τον πρόεδρο και τον έτερο επικεφαλής αντιπροσωπείας κατά την έναρξη κάθε συνεδρίασης. Αν συμφωνήσουν τα μέρη, μπορούν να εγγραφούν στην ημερήσια διάταξη και άλλα θέματα πέραν αυτών που περιλαμβάνονται στην προσωρινή ημερήσια διάταξη.

               4.Ο πρόεδρος της συνεδρίασης της υποεπιτροπής ΓΕ δύναται, κατόπιν συμφωνίας του έτερου μέρους, να προσκαλεί εκπροσώπους άλλων φορέων των μερών ή ανεξάρτητους εμπειρογνώμονες σε έναν θεματικό τομέα σε βάση ad-hoc να παραστούν στις συνεδριάσεις της προκειμένου να παράσχουν πληροφορίες σχετικά με ειδικά θέματα. Τα μέρη μεριμνούν ώστε οι εν λόγω παρατηρητές ή εμπειρογνώμονες να τηρούν τυχόν απαιτήσεις εμπιστευτικότητας.

               5.Ο πρόεδρος της συνεδρίασης της υποεπιτροπής ΓΕ δύναται, κατόπιν διαβούλευσης με τα μέρη, να συντομεύει τις προθεσμίες που καθορίζονται στις παραγράφους 1 και 2, για να ληφθούν υπόψη ειδικές περιστάσεις.

               Άρθρο 10

               Πρακτικά και επιχειρησιακά συμπεράσματα

               1.Οι δύο γραμματείς συντάσσουν από κοινού σχέδιο πρακτικών κάθε συνεδρίασης.

               2.Κατά γενικό κανόνα, τα πρακτικά περιλαμβάνουν, για κάθε θέμα της ημερήσιας διάταξης:

               α)τους συμμετέχοντες στη συνεδρίαση, τους υπαλλήλους που τους συνοδεύουν και τυχόν παρατηρητές ή εμπειρογνώμονες που παρέστησαν στη συνεδρίαση·

               β)τα έγγραφα που υποβλήθηκαν στην υποεπιτροπή ΓΕ·

               γ)τις δηλώσεις, των οποίων η καταχώριση ζητήθηκε από την υποεπιτροπή ΓΕ· και

               δ)εάν χρειάζεται, τα επιχειρησιακά συμπεράσματα της συνεδρίασης σύμφωνα με την παράγραφο 4.

               3.Το σχέδιο πρακτικών υποβάλλεται στην υποεπιτροπή ΓΕ προς έγκριση. Εγκρίνεται εντός 28 ημερολογιακών ημερών μετά από κάθε συνεδρίαση της υποεπιτροπής ΓΕ. Αντίγραφο αποστέλλεται σε όλους τους αποδέκτες που αναφέρονται στο άρθρο 7 του εσωτερικού κανονισμού.

               4.Το σχέδιο επιχειρησιακών συμπερασμάτων κάθε συνεδρίασης συντάσσεται από τον γραμματέα του μέρους που ασκεί την προεδρία της υποεπιτροπής ΓΕ και διανέμεται στα μέρη μαζί με την ημερήσια διάταξη, κατά κανόνα το αργότερο 15 ημερολογιακές ημέρες πριν από την έναρξη της συνεδρίασης. Το εν λόγω σχέδιο επικαιροποιείται κατά τη διεξαγωγή της συνεδρίασης, ώστε στο τέλος της συνεδρίασης, εκτός εάν αποφασιστεί διαφορετικά, η υποεπιτροπή ΓΕ να εγκρίνει τα επιχειρησιακά συμπεράσματα προσδιορίζοντας τις επακόλουθες δράσεις των μερών. Μόλις εγκριθούν, τα επιχειρησιακά συμπεράσματα επισυνάπτονται στα πρακτικά και η εφαρμογή τους εξετάζεται κατά τη διάρκεια κάθε επακόλουθης συνεδρίασης της υποεπιτροπής ΓΕ. Για τον σκοπό αυτόν, η υποεπιτροπή ΓΕ εγκρίνει υπόδειγμα που καθιστά δυνατό τον προσδιορισμό κάθε σημείου δράσης σε σχέση με συγκεκριμένη προθεσμία.

               Άρθρο 11

               Αποφάσεις

               1.Η υποεπιτροπή ΓΕ έχει την εξουσία να εγκρίνει αποφάσεις στις περιπτώσεις που προβλέπονται στο άρθρο 211 παράγραφος 3 της συμφωνίας. Οι αποφάσεις αυτές θεσπίζονται κατόπιν συμφωνίας μεταξύ των μερών, μετά την ολοκλήρωση των αντίστοιχων εσωτερικών διαδικασιών για τη θέσπισή τους. Είναι δεσμευτικές για τα μέρη, τα οποία λαμβάνουν τα αναγκαία μέτρα για την εκτέλεσή τους.

               2.Κάθε απόφαση υπογράφεται από εκπρόσωπο αμφοτέρων των μερών. Με την επιφύλαξη της παραγράφου 3, οι εκπρόσωποι υπογράφουν τα εν λόγω έγγραφα κατά τη διάρκεια της συνεδρίασης κατά την οποία εγκρίνεται η σχετική απόφαση.

               3.Η υποεπιτροπή ΓΕ μπορεί να λαμβάνει αποφάσεις με γραπτή διαδικασία, μετά την ολοκλήρωση των αντίστοιχων εσωτερικών διαδικασιών που απαιτούνται για την έγκρισή τους, εφόσον συμφωνούν τα μέρη. Η γραπτή διαδικασία συνίσταται σε ανταλλαγή υπομνημάτων μεταξύ των δύο γραμματέων, οι οποίοι ενεργούν σε συμφωνία με τα μέρη. Προς τον σκοπό αυτόν, το κείμενο της πρότασης ανακοινώνεται σύμφωνα με το άρθρο 7 και ορίζεται προθεσμία όχι μικρότερη των 21 ημερολογιακών ημερών, εντός της οποίας πρέπει να γνωστοποιηθούν τυχόν επιφυλάξεις ή τροποποιήσεις. Ο πρόεδρος της υποεπιτροπής ΓΕ δύναται, μετά από διαβούλευση με τα μέρη, να συντομεύει τις προθεσμίες που καθορίζονται στην παρούσα παράγραφο, με σκοπό να λαμβάνονται υπόψη ειδικές περιστάσεις. Αφού συμφωνηθεί το κείμενο, η απόφαση υπογράφεται από εκπρόσωπο αμφοτέρων των μερών.

               4.Οι πράξεις της υποεπιτροπής ΓΕ φέρουν τον τίτλο «απόφαση». Κάθε απόφαση αρχίζει να ισχύει την ημερομηνία της έκδοσής της, εκτός αν προβλέπεται διαφορετικά στην απόφαση.

               5.Οι αποφάσεις της υποεπιτροπής ΓΕ επικυρώνονται από τους δύο γραμματείς.

               6.Οι αποφάσεις διαβιβάζονται σε αμφότερα τα μέρη.

               7.Κάθε μέρος μπορεί να αποφασίσει τη δημοσίευση των αποφάσεων της υποεπιτροπής ΓΕ στην αντίστοιχη επίσημη εφημερίδα του.

               Άρθρο 12

               Εκθέσεις

               1.Η υποεπιτροπή ΓΕ αναφέρει στην Επιτροπή Σύνδεσης στη σύνθεσή της για τα εμπορικά θέματα σχετικά με τις δραστηριότητές της σε κάθε τακτική συνεδρίαση της τελευταίας.

               2.Οι εκθέσεις εγκρίνονται με συναίνεση μεταξύ των μερών και φέρουν τον τίτλο «έκθεση». Οι εκθέσεις διαβιβάζονται σε αμφότερα τα μέρη.

               3.Η διαδικασία για την έκδοση των αποφάσεων που προβλέπονται στο άρθρο 11 παράγραφοι 2 και 3 εφαρμόζονται κατ’ αναλογία στις εκθέσεις.

               Άρθρο 13

               Γλώσσες

               1.Οι γλώσσες εργασίας της υποεπιτροπής ΓΕ είναι η αγγλική και η ουκρανική.

               2.Η υποεπιτροπή ΓΕ χρησιμοποιεί τεκμηρίωση που έχει συνταχθεί σε αυτές τις γλώσσες, εκτός αν αποφασιστεί διαφορετικά.

               Άρθρο 14

               Δαπάνες

               1.Κάθε μέρος αναλαμβάνει όλες τις δαπάνες τις οποίες συνεπάγεται η συμμετοχή του στις συνεδριάσεις της υποεπιτροπής ΓΕ, τόσο όσον αφορά τα έξοδα προσωπικού, ταξιδιού και διαμονής, όσο και τα έξοδα ταχυδρομείου και τηλεπικοινωνιών.

               2.Τις δαπάνες για τη διοργάνωση των συνεδριάσεων και την αναπαραγωγή εγγράφων αναλαμβάνει το μέρος που φιλοξενεί τη συνεδρίαση.

               3.Οι δαπάνες για τη διερμηνεία κατά τη διάρκεια των συνεδριάσεων και τη μετάφραση των εγγράφων από και προς τα αγγλικά και τα ουκρανικά, όπως αναφέρεται στο άρθρο 13 παράγραφος 1 του παρόντος εσωτερικού κανονισμού, αναλαμβάνονται από το μέρος που φιλοξενεί τη συνεδρίαση.

               Η διερμηνεία και η μετάφραση από και προς άλλες γλώσσες καλύπτονται άμεσα από το αιτούν μέρος.

               Άρθρο 15

               Τροποποίηση του εσωτερικού κανονισμού

               Ο παρών εσωτερικός κανονισμός μπορεί να τροποποιείται με απόφαση της υποεπιτροπής ΓΕ σύμφωνα με το άρθρο 211 παράγραφος 2 της συμφωνίας.